text:
Monthly Archives: May 2016
Dr. Hrekima titi (May 22, 2016)
Thianpa Jona nupui nei tharin, “Tual Upaa an thlan che atang hian i titi hi a sexy ta lo tlat!” mi’n ti pek a. Chuvang pawh ni loin, a pawimawh avang zawkin aw….
&&&&&&
NULA HNENA THURAWN SEXY
Nulate u, kan hlimpui tur ‘sex’ tahpui in awm leh thin. Hriat fuh loh in neih vang a nih ka ring. Sex avanga i tah loh nan, a ruh langin, thurawn sexy ka pe dawn che. Mipa rilru thenkhat ka hrilhru ang che u.
Mipa hian hmeichhe virgin an ngaisang reng tih hre rawh u. Tute emawin mahni thiam inchantir nan, “Tunlai chhanah mipain virgin an duh kher tawh lo,” te an ti a ni mai thei. Duh e, duh tehreng mai. Tuma la pawl loh, khawi lo kal chhuah nikhua pawha tu mipa mahin, ‘saw pa nupui saw ka .. hnu,” an tih tur ni miah lo, confi tawka an lenchhuahpui theih tur nupui an duh vek! Virgin lo an neih thluah avangin an iai lo tihna a ni lo, virgin an hmuh miau loh avangin lungawina nep zawkah lungawi an tum ta a ni zawk ang! Mipate hian hmeichhe virgin an la duh reng a, an duh zel bawk ang. Nula virgin kha in hlu hle tih inhre teh u.
Mahse, nula thianghlim duh viau si hian nula mutpui tur an zawng duk duk reng fo! An duh hmuh nan hmangaihna tih thupui ril zet mai hi pawnlang takin an hmatheh hreh lo. Mipa hian hmangaihna leh sex hi an kalhranpui thiam a, nangni hmeichhe rilru tha hian, ‘sex is equal to hmangaihna’ in lo ti si a! Chumi pahnih inthial fuh lo chuan tahna a thlen fo che u a nih kha.
Mipate hian hmeichhia an zah loh vang ni chuang miah loh hian, ‘nula chu fight deuh ngai’ niin an hria nia! Nawr luih ngai, nawr thiang, tihluih deuh ngai ve hrim hrim niin an hre tlat tawh! An thiam loh nge nangmahni thiam loh? Nawr hlawhtlin theih in nih fo vang a ni ang em? Tan ve deuh eih loh chu a mawi lo e tia tang der ve mai mai niawm taka, ‘ka duh looo’ tih paha nui uarh uarh in nih fo vang a ni ang em? Nawr nat hle che u pawha in thinrim thin loh tlat vang a ni ang em?
Mipain an nawr luih che u hian mak ti suh. An tih tur tiah an inngai hmiah! In duh loh tak tak a nih chuan, teu hlar mai rawh. Mipain a fawh theih vang ngawt che khan i taksa pum kha i pe kher tur a ni lo. I ta a nih kha. Phal loh chin ramri kham fel rawh. Chu ramri pela an nawr che u khan thinrim ta che u. Ka thianpa thusawi ka hre chhuak thin. “Han nawr deuh ila, an lo duh leh kan hlawhtling, an lo thinrim leh ka fiamthu a nih kha,” tih mai tur a ti nia! Mipa hian an enchhin ve che u alawm.
In duh loh hian in hmel leh chezia zawng zawng nen duh lo teh u. Tih tak takah chuan pawgsual case awrh hi an hlau ve tho. Mahse, pawng nek deuha hneh theih nia an hriat chhung che u chuan an nawr lui dawn che u. In duh lo tak tak a nih chuan in hmui hmai leh nungchang leh chezia zawng zawngin duh lo ta che u. Hmeichhe duh lo tak tak hi chu an nawr lui bik lo. Mipa hian hmeichhe tha hi chu an zah tlat thin. Chu zahawmna chu in hlawhchhuah ve a ngai.
Mipa hian an hmangaih tak tak chu an nawr lui tak tak ngai lo. “Ka duh si a, min then ka hlau sia,” tih vang mai maiin inpe tawh reng reng suh. Sex hman i duh loh vanga then duhtu che chuan a hmangaih lo che tih hre mai rawh. Ui duh suh. Then hlau suh. Bumin awm fo teh suh.
Sex hi kan hlimpui tura siamtuin min pek a ni. Tahpui tur a ni lo. Sex hman avanga tah hi ka ngei tlat! Sex hman hmain inngaihtuah fel hmasa rawh. Nawr luih theih i nih si chuan a hnuah tap duh lem suh. Nawr luih ngai lo i nih ngat phei chuan tahpui hauh suh.
Inthlan Result leh a behbawm
Mizoram hmar lam khaw 31-a Village Council inthlan result puan a ni a, state-a rorel lai congress party-in V/C 15-ah hnehna an chang a, party malah chuan an chak tam ber. MNF party-in V/C 8-ah hnehna an chang a, ZNP leh BJP-in V/C pakhat ve ve an la a, party chak bik awm lohna khaw pali a awm bawk. MLA inthlan a la hnaih lem loh avangin V/C inthlan result hian ram pum huapin politics-ah nghawng a nei lian vak lo niin a lang a, party hrang hrangte pawh hi an lawm tlang viauin a rinawm bawk.
Tunkar chhoah bawk hian state panga MLA inthlan result puan a ni a, India ram politics ngaihventute tana langsar tak mai chu national party lian pahnih BJP leh INC-te thawm na tak karah hian regional party-te hi an lian tial tial hi a ni. State lian leh pawimawh, tun hnai deuha inthlang zingah West Bengal, Andhra Pradesh & Telegana, Tamil Nadu leh Bihar-ah te hian tualto party (regional party) an sorkar vek a, national party an tla na vak lo vek. Chutih laiin state tê zawkah national party an lian thung – Puducherry-ah congress party hruai an sorkar dawn a, Assam-ah BJP sorkar a ding dawn bawk.
BJP leh Congress party-te hi national party lian ber pahnih an ni mek a, tun hnai hian, zep thu a awm lo a, congress party hi a tlahniam nasa hle a. Chuti chung chuan ram pum huapin an la inzar pharh tha viau a, state tin deuhthawah hian rorel khawlah mi leh sa an la nei a ni. Kum 2014 MP (Lok Sabha) inthlan atang khan BJP hi an thawm a na hle a; mahse, an thawm nat ang huin a hnua hmun hrang hranga inthlannaah hian an tling tha vak lo thung. Tun hnai MLA inthlanah pawh hian Assam-ah chiah sorkarna an la thei a ni.
Tun hnai inthlan result-a thil langsar tak mai pakhat chu a vawi khatna atan Assam-ah BJP an sorkar dawn a, hmarchhak bial pum puiah BJP sorkar hmasakna ber a ni dawn bawk. Congress sorkar term thum hmang tawh paihthla thei khawpa Assam-a BJP hmasawn chakna chhan langsar tak chu an president, Kachari tlangval Sarbananda Sonowal hi a ni. Hmarchhak zirlai pawlah chuan tunhma atangin Sonowal hming hi a mikhual lo viau, Assam-a zirlai pawl hlun ber AASU leh hmarchhak zirlai inzawmkhawm NESO president hlun a ni a.
Zirlai hruaitu a nih lai atanga foreigner chungchanga nasa taka lo bei thin, Bangladeshi foreigner-ho thawn haw duh em em a ni a. Tun tum MLA inthlan campaign-ah pawh chumi chungchang chu auhla berah a hmang a, dan loa pem lutte dang tura India leh Bangladesh inrina hung hi Assam-a BJP sorkar ngaih pawimawh ber a nih tur a sawi uar hle thin. Assam sorkar thar hmalakna hi dan loa pem lut vanga harsatna tawk mek hmarchhak state dangte pawh hian an lo thlir thup ang a, state hrang hrang politics pawh a la nghawng ngeiin a rinawm.
West Bengal-ah hian Mamata Banerjee kaihhruai Trinamool Congress-in party dang thawhpui nei loin hneh takin sorkarna an la leh thei a, an khingpui lam CPM-Congress party tang dunten an hneh lo hle a ni. Tuna a lan dan chuan West Bengal-ah hian Mamata hi a insawhnghet deuh deuh a, Left party-te, BJP leh congress party tan hmun a la awm lo. Nu thawm na ve tak mai ni mah se sorkar laipui (BJP sorkar) nena inkungkaihna tha nei tura hmalak rual a, an state chhunga BJP lian thei loa siam dan tawk a thiam viau a ngaih a ni.
Tamil Nadu inthlan result hi makti vak an awm lo mai thei bawk. West Bengal ang thoin inthlan hma atanga thawm lian ber leh rinkai ber an chak ni maiin a lang. MPF awm ve lohna hmun a ni bawk a, an campaign boruak pawh a sang khawp mai. Tunhma lam ang thoin inthlannaah hian a thlawna sem tur chi tawktarh a vote zawn (freebie politics) hi an uar hle a. Mi thenkhatin an sawisel chung pawhin AIADMK leh DMK te hian vote zawnna atan a thlawn a sem tur an tawktarh uar leh hle pek a. AIADMK hian man tlawm zawka scooty leh mobile phone hralh te, pawl 10 leh 12 zirlaite hnena a thlawna laptop sem te, ration card-a hming chuang hmasa ber hnena cell phone sem te, free wifi te leh hamthatna hrang hrang an zuar a. Hetianga a thlawna thil sem ang chi hi sorkar sum harsatna thlen belhtu leh mipui rilru tipiangsualtu a ngai a, duh lotu tam hle mah se vote huina tha tak a ni tih erawh a chiang hle.
India ram hmun danga communist party-te an chet that vak loh laiin Kerela-ah chuan CPM kaihhruai Left Democratic Front (LDF) Party an sorkar dawn a. LDF hian inthlan campaign-na atan kum nga chhunga eizawnna hna nuai 25 siam belh chu auhlaah an hmang a. Hei bakah hian corruption tihbo leh state hmasawnna te an thiltum langsar a ni bawk. LDF hian Kerela a zu tihtlem leh a khuahkhirh an tum thu an sawi a. Tamil Nadu-ah pawh party lian pali – AIADMK, DMK, party 6 thawhhona People’s Welfare Front, leh Pattali Makkal Katchi ten ‘zu khap’ chungchang hi inthlan campaign auhla atan an hmang bawk a. Zu hi Tamil Nadu sorkar sum hnar lian tak pakhat a ni a, kum tin Cheng vaibelchhe 27,000 vel an la lut thin. Zu leh a kaihhnawih avanga harsatna an tawh nasatzia leh mipui nun a him loh phah tih an hriat chian avangin khap bur an duh tih a lang reng.
Tun hnaiah hian India ram politics hi a inlumlet nasa hle a. Sorkar laipuiin kalphung thar eng eng emaw a duang thar bawk a, hengte hian state hrang hrang politics a nghawng lo thei lo a. Mizoramah pawh kum chuang awrh hnuah MLA inthlan a hun leh mai dawn a, party hrang hrangte hian chu chu an thlir tan mek a, politics kaihhnawih thei tura ngaih pawl thenkhat thawm pawh a ri tan feih feih bawk.
Ka Huang (May 22, 2016)
Tun tum chu ka lung a len avangin Ralleng (Naga) rama kum 1953/54 vela Lower Division Clerk, Rs. 129/- p.m. ka hlawh laia ka hnathawh dan ilo vel ka’n sawi teh ang.
1953 Oct/Nov vela Tuensang HQa atangin khawchhak lam, Burma border depa administration post thar Noklak an tihah Base Superintendent, Zothangseia hnuaiah LDC-in ka thawk a. Zothangseia hi Base Supdt. hmasa ber ka ni, kei hi LDC hmasa ber ka ni. Type-writer te a awm lo, ziak chawp vek a ni. Dawhkan chu Ralleng chem seia thing phek chap a ni a, a ban leia phun tlatah kan kilh bet mai, feet khat leh a chanve vela hlai a ni ve thei. Thutthleng chu raw dap khauh tak thung khamah kan ram bet a, a ban phun tlatah kan thu leh mai. Ka hna chu Dak hawn, put up, lehkha chhuak tur char leh envelope-a thun, Base Supdt lehkha ziak copy siam (kut ziakin) Stoke keeper an awm loh avangin, store keeper hna. W/T thawn tur hawrawppuia ziah a ni ber. An la mawl lehchhawn zia mai chuh Cheng 4 (coin)-in Note Rs 5/- ka thleng thin. Note an la duh mang lo. Christmas card min rawn thawn a lo thlente hian, “Babu, engati nge puitling i ni si a, heti ang milem mai mai an rawn thawn che?” an ti thin. Lungleng taka thlir laia min han zawh hi chuan ben sawk mai an châkawm! An la ngawngzia leh an la pikzia chuh.. U Rinpuiin an awmpui hnenah, “Yankhum, Lal Isua chanchin hi hre ve tawh ngai em?” tiin a zawt a, “Memsab, ka hre miah lo, kan khuaah a lo la kal lo a ni ang,” a ti heh mai a ni. Fiamthu ti takin ka sawi thin a, “Keimi te nen inpawlh deuh chuat kan nih avangin (an sawi danin) Lalruanga te hunah kan kir a ni. Keichala te pawh an awm ta ve ang,” ka ti thin. Keimi kha an nei deuh fur mai a, Tuensang HQs-a store chowkider Phulekha nupui pawh keimi niin an sawi a, zinga a thote hi a hma zana a sa hel eina, a ka vel a thi sung thin an ti thin, ka hmu ve hlei lo a!
Kum 1954 Khrismas dawn kha ni tain ka hria, Burma ram dep ber khua Pangsha (18 km from Noklak)-ah chuan kum khata thla bial hnuhnung berah hian kut an nei thin a, hmeichhe zan leh mipa zan an nei thin. 1953 khan kan Base Supdt. nen kan kal nghe nghe a, chawhnu dar 2 velah an khua (Nokyiing) kan thleng a, veng mawng atangin kan luhna apiangah chaw min hlui sia, chumi tlai chuan vawi 7 tlawng kan ei, kan kham ngei a nia! Chu kum tawp thla bial hnuhnung chu an la urhsun em em mai. Hmeichhe lam zan chuan kan tel ve a, an inchei dan chu, pawnfen dum, feet khat vela hlai bak chu Ngai zik no var lai hi inches 3/4 vela hlaiin an ngalrekah an tawn var far mai a, a kualin meipui an lam hual thin. Kan han kal veleh hla “Thongbu hong pe, Ti kiua dha?” tiin min lo sak khum a – Sawrkhar an lo kal ta sia, eng tak min pe ang maw? tihna a ni – Kan Base Supdt. chuan political present – Chi bag 20 a pe a ni. Mim zu (phuah an tih mai), keinina zupui kan tih ang mai da duak mai an/kan in tluk tluk mai a ni. Chutih lai chuan in tinah Lawi/Sial/Bawng/Vawk/Kel a eng emaw tal an talh a, thenawmte a phel phelin an inpe a, pathlang lamah hian an khai phek thler thlur mai a ni, a ram a vawh avangin a uih mai mai lo.
Kum 1954 Khrismas dawn chuan thla bial kut hnuah December ni 25, Christmas ni a tla tlat mai a, Thingsiu (Zu-in = Non-Christian) hoin kum khar kut hnuah kut dang awm a thiang lo. Khiemsiu (Tui-in = Christian) hoin an kut (25/12) chu kan kut hnuah an nei tur a ni lo an ti ngut mai si. 1954 tawp lam kha chuan Pangshaah pawh Khiemsiu (Khristian) chu in 40/50 lai vel an awm ve tawh a ni. Anniho chuan Khrismas ruai theh chu an tum tlat mai si. Insah an ngam takmeuh mai a ni. Lamtham an lo kal a, “Va rem rawh u, chuti lo chu an inthat teuh mai ang,” an rawn ti thin. Chutih lai chuan kan Base Supdt. an transfer tawh a, a thlaktu Mr. Dasa a lo la thleng si lo, kei LDC mai ka mal awm a, ka chhuahsan ngam si lo. W/T HQs-ah ka thawn sek mai a – a tawpah chuan Store keeper Sircar-a a lo thleng hlawl a, Va kal ka tum nghal a – Mel 12 phei deuh hlir (km 18 em ni) a nih avangin Sipai section khat – NCO 1 leh sipai 6 min pe a, chawhnuah kan chhuak ta vang vang a. Sipai chu an outpost-ah an riak a, kei chu Mongjona pa inah ka lum lut tawp mai a, sipaiho kha an lungawi lo deuh mah se ka tlangnel ve hrim hrim a, an camp lam ka pan lo. A tuk zingah kan kawmthlang pain min rawn ko a, ka zui nghal a. Raw thei No (Chunga) lian tawkin thingpui sen min pe a, lawi lung pum hi min pe tawp mai , ka puar kher mai!
Thubuai chu Morungah kan rem ta a, Sipai kha an lo thleng vat a, chu Morung chu an hual a. Ka thiam ang tawkin ka thlem a, Khristianho chu Khristian an nih avangin nem zawka thu kalpui turin ka thlem ngar ngar a. An biak in chu kulh pawn lama mi a nih avangin 25/12-a Khrismas ruai theh chu phal turin ka ngen ngar ngar a, a tawpah an phal ta hram a, “Mahse, Changel an inah leh an biak inah an tar tur a ni lo,” an la ti leh ta zel a. chu chu Khristianho chu ti lo ngei turin ka ti a, an remti ve ta a, an inrem ta hram a ni. A tira Court kan hawn tirh chuan an chem sei an phawi a, an vilik zuai zuai a, a kuk ruih ruih mai a, insah mai kha an ngam sarh mai a, an hlauhawm khawp. Tichuan, lungawi theia an awm tak avang chuan kei pawh chuan political present tiin Chi bag 20 Thingsiu ho ka pe a, bag 10 chu Khiemsiu ho ka pe bawk a, Khrismas thawhlawmah Rs. 20/- emaw ka pe ve bawk. A tlem ti suh, Mizo ar ang hi 20 a lei theih a nia!
Khang hunah kha chuan Clerk e bal e a awm hlei thei lo – chu kei pawhin ka va rem mai a, ka rem ang kha sawrkhar pawhin a pawm tho – khanglaia ka nihna kha ziak loin – Peon cum LDC cum Magistrate cum a tul apiang titu ka ni ber awm e. Mi sual (miscreant) nia kan hriat chu kan mantir a, Assam Rifles lock-up-ah kan khung ve mai zel, magistratial power neih lam pawh a ni lo. Ka pu Suakhnuna diary-in, “Vawiinah pisa ka kai, a tul apiang ka ti,” a tih ang mai, a tul apiang kan ti tawp mai a ni.
Serkawnah NE Kohhran Inkhawmpui
Aizawl: Ninga zan atang khan India hmarchhaka Kohhran hrang hrang inzawmkhawm pawl, North East India Christian Council (NEICC) Inkhawmpui chu Mizoram Baptist Kohhran, Sêrkâwn Biak Inah hman mek a ni a, zanin hian a tiak ang.
Kumin inkhawmpui hi Session 77-na a ni a, Second Biennial Session a ni bawk a. Thupui atan hian “Christian Presence in the World” (Christiante – Khawvela kan awm chhan) tih chu hman a ni a. India Hmar chhaka Kohhran pâwl hrang hrang aiawh (palai) 400 vel leh NEICC hruaitute an tel mek a ni.
Ningani kha palai leh zaipawl te thleng kim ni a ni a, Zirtâwp leh Inrinni chhunah Committee hrang hrang leh in dawrtawnna/inkawmhona (Bussiness Session) hmangin zan lamah vântlâng Pathian biak inkhawm hman thin a ni ve thung.
Zirtawpni nileng khan Standing Committee thut a ni a, nizan atang khan inkhawmpui thupui ngaihthlak tan a ni a, mi hrang hrangin thupui hi an insawi chhawk a. Zanin hian President kalchhuak, Rev. Zosangliana, Mizoram Synod hnen atangin Valedictory Sermon ngaihthlak a ni bawk ang.
NEICC hi November 23, 1937-a Assam Christian Council hming pua din a ni a. Kum 1962 khan tuna a hming ang hian thlak a ni a. Kohhran hrang hrang inunauna tha, thiltihho leh thawhho, hmarchhak Kohhran hrang hrang aiawha a tul hun atan hmalak, kohhran inpumkhatna dap, Mission lama thawhona tha siam leh khawtlang leh rama chhunga thil tha lo do te chu Kohhran hrang hrang inzawm khawm pawl din chhan ber a ni.
Hnuchham chawmna Enna In building thar hawng
Aizawl; Salvation Army, India Eastern Territory-in Kolasib-a rawngbawlna a kalpui zinga pakhat, hnuchham enkawlna ‘Enna In (Boys Home)’ building thar chu Zirtawpni khan Chief Secretary Lieut-Col. Davidson Varghese chuan Pathian hnenah hlanin a hawng.
Enna In building thar hi chhawng khat neia sak a ni a, a dung feet 80, a vang feet 40-a sak a ni a. Building hi SA Germany Territory tanpuina atanga sak a ni.
Enna In Boys Home hi SA hian kum 1980 atangin an lo kalpui tawh a. Mi eng emaw zat enkawl an lo ni tawh a. Tunah hian mipa 19 (kum 7 atanga kum 18 inkar) an enkawl mek a ni.
Enna In Boys Home rawngbawlna hlutpuitu, tun hun thlenga tanpuina pe thintu, SA member bakah sorkar thuneitute leh Sipai Pawl thian tha, mi mal, pawl leh kohhran te chungah leh Germany Territory te chungah SA Territorial Headquarters chuan lawmthu a sawi a ni.
Building thar hawnnaah hian Chief Secretary hi a nupui, Lt-Col. Mariamma Davidson, Territorial Secretary for Women’s Ministries te, Project Secretary Major Lalsangpuii leh Public Relation Officer Lieut. Charles Chalrimawia te’n an tawiawm a ni.
UPC driver-te pualin retreat
Aizawl; Ningani khan North East India huam chhunga UPC Driver-te pualin retreat thawh khatna chu UPC General Headquarter Office Mualpuiah neih a ni a, Resoure Person atana ruat, Rev. P.Chunga leh Rev. K.Darsailova General Superintendent hluite chuan an paper buatsaih an zirpui a ni.
Rev. P.Chunga hian ‘Motor enkawl dan leh Displine’ tih paper a buatsaih a, Rev. K.Darsailova hian ‘Driver Ethics & manner’ tih chungchang a buatsaih ve thung a ni.
Retreat thawh khatna neihah hian General Headquarter Office, North Mizoram District leh Aizawl East District-a thawkte pualin neih hmasak phawt a ni a. Thawh hnihna hi September thlaa neih tura ruahman lawk a ni a. Thawh hnihnaah hian thawh khatnaa tel loho zawng, Mizoram chhung leh pawn lam a mite an tel ve thung dawn a ni.
Pentikost Ni-ah kawngzawh
Aizawl; Pathianni hmasa, Pentecost Ni pual khan Mizoram UPC thalai pawl, General PYD buatsaihin ram pumah Mihlim kawngzawh leh Mual inkhawm neih a ni.
Mihlim kawngzawhna leh Mual inkhawm hmanna pui ber hi Aizawl District chhungah hmun hnihah neih a ni a, Aizawl Hmar lam Pastor Bial ngaten Bawngkawn atanga tanin Chaltlang Dawrkawn thleng kawng an zawh a, Tirhkoh Laltholeha, Tirhkoh R.Lalrawngbawla leh Tirhkoh Ramdinsanga ten Pathian thuhril rawngbawlna hun an hmang.
Aizawl chhim lam Pastor Bialte chuan Vaivakawn atanga Dinthar kawn thleng kawngzawh leh Mual inkhawm an hmang ve bawk a. Tirhkoh CH.Lalhmingmuana, Tirhkoh Lallawmsanga leh Rev. Thangliansanga ten Pathian thuhril rawngbawlna hun an hmang ve bawk a ni.
CKTP C/M-te pual retreat
Aizawl; May 13 & 14, 2016 chhung khan CKTP Committee Member-te chuan Synod Conference Centre-ah riak lutin Orientation cum Retreat an hmang.
Hun thumah thenin hun hmasa berah Rev. B.Sangthanga, Executive Secretary i/c KTP-in thuchah a sawi a. Hun hnihnaah Leader Rev. Zothansanga’n thuchah sawiin Gen. Secy. Upa Zonunmawian CKTP kalphung hrilhfiahna hun a hmang thung.
Hun then 3-naah Rev. K.Lalrinmawia, Synod Mission Board Secretary-in hun a hmang ve thung a. Heng hunah te hian zawhna leh chhanna hun hman a ni bawk.
A tak ram hmachhawn tura inzirtir
Lirtheia sumdawng pawl intel khawm Commercial Vehicle Joint Action Committee te’n Sawrkar lakah ngiat neiin an duh ang thu lawmawm an hmuh hma chuan lirthei tlan an chawlh tir zel an tum a. Sawrkar lirthei te chu service tir an nih phah a. CM leh Department changtu minister te pawhin theih tawpin sawrkar a fan tawh a, tihngaihna a awm rih lo tih thu a sawi tawh bawk a. State Transport Authority chuan mipui tana service leh nghal turin lirtheia sumdawng te chu thuchhuah hmangin a hriat nawn tir ta hial a ni.
Eizawnna/sumdawnnaah hian mipui nunphung buai nghal khawpa nghawng nei thei a awma, chutiang zingah chuan commercial vehicle te hi rinluh an ni saa, sum emaw hlawkna emaw ngawr ngawr an um thiang lova, rawngbawltu rilru pu ngam tura beisei an ni. CVJAC chet dan enletin mipui rilru an hliam a, thlawp an hlawh lo tih hriat a hun tawh a, in enlet sela a tha awm e.
Chutih rualin zawhna a awm thei nual a- hetiang dinhmun thleng thei tur hian ngaihsak an hlawh lo em ni? Mi mal vested interest a tel em? Pawlah kal fawr deuh an awm em ni? tihte an ni a. Mi mal tlawmngaite’n thlai zuarte leh mi dangte an phursak thlenga an hmer tel hi a pawi hle a, a tuartute chu kuthnathawk leh mi rethei te an ni a. Eizawnna petu mipui zahna nei lo niin ngaihdan lian tak a awm ang tih a hlauhawm khawp mai. Hetiang ang luai luai ngai lo hian tih dan dap sela mipui pawhin dem lovin an thlawp zawk ang.
Chief Minister leh Department changtu minister-te’n a tak ram an sawi bawl hi ngun taka ngaihtuah zui tlak niin a lang a. CM chuan license cancel sakah Sawrkar a inhuam thute, an thil ngiat chu a hlawhtlin a hlauh thu a sawi phah a. Transport Minister pawhin an phut ber nia lang life-time tax chu Session inkara dan siam Assembly thut leh hmasak bera pass tura ngaih ‘ordinance’ duan mek a nih thu a sawi tawh bawk a nih kha. Tun hma atangin pawl intel khawm anga sawrkar kartluk a ni tawh thin a, hlawhtling lo tur intiam te pawh a awm tawh a ni. Tun thil thlenga a nihna ang rawta ramhruaitute’n tawngkam an nei hi beiseina pe ting tanga inthlah ai chuan kan thatpui zawk a rinawm a. Mahse, ramin thawh chhuah a neih loh avanga rethei ram kan nihna hmatheh erawh Sawrkar tih tur a ni hauh lo thung a, inbuk tawk (standard)-tir Sawrkar chuan a tum tur a ni. Kum tam a inmun hnuah sum harsatna nasa tak kan tawka, inrenchem turin Sawrkarin hma la in a chhunzawm zel tur thu Finance Minister-in khauh taka a sawi a, kan dinhmun dik tak rilrua pawm phah an awm beisei ila, seilennain a zir loh vanga ‘awih thei miah lo’ an la awm nual a, hmabak a ko hle mai.
In bawl kual loa dinhmun dik tak ram hruaitute’n an sawi ngam ta fo hi hmasawnna chi khat a ni a, Sawrkar hi ‘’belte phai thei lo’ a ni bik lo tih pawm thiam a hun ta hle.
Lirtheia sumdawng pawl te’n Sawrkara an ngiat thenkhat tih hlawhtlin sak awm te chu tih mek a ni a, a lawmawm viau e. Thil awm lo anga lang te pawh an dinhmuna indah chuan tih awm rengah a ngaih theih mahna. Chutih rualin duh dan angin a kal vek ‘theih loh’ tih min hriat nawntirtu leh ‘a tak ram’ hmachhawn tura rilru min siam tirtu ni se a duhawm hle mai.
Lirnghing Hlau ve lo!!
– Dr. Laldinpuia
Gen. Secretary, GSM,
PUC: College Veng; 9862399478
Lirnghing tawk ve thei ram zingah zirbing miten min dah ang ngeiin, lirnghing nghawr hi kan tuar ve ta fo mai. Kan fel avang leh Pathian kan tih viau avanga lirpuiin min kal kahlen ang zawnga ngai kan awm mek laiin, kan sual tawh em avanga tawk ve anga ngai kan awm bawk. Hetia lir a’n nghin tak zeuh zeuhah chuan, mithiamte sawi leh DM&R lamin inzirtirna an pek thinten kan beng a fah tan a. Mahse, a reh rei deuh chuan hlau lo ang maiin kan ram neihna lai laiah lei kan lai a, awih pang pawh pawisa lovin in kan sa a, kan khawr pum nawk nawk si! Kan in leh lo dinhmun an hmuh hian, lirnghing tawk thei ram ni si ‘Lirnghing hlau ve lo’ min ti pawh ni se a mak lo ve! Kan hlauh ve deuh hleka kan inven theih nan lirnghing chungchang hi i han thual nawn leh teh ang.
Lirnghing tam ber hi chu leilung sakhat hlawm (plate) che atanga insiam a ni a. Leilung innawr tawnin a dawl loh chin, a chak lo laiah inpelhsawlh/khi chat (fault) a insiam a. Innek tawn reng, innawr tawn rengah leilung fan theihna in a tlin tawh loh tawpah hian, kum tam tak chhung thahrui lo inchhek khawl tawh kha vawi leh khatah a rawn chhuah ta thut thin a, hei hian lirnghing a rawn siam a. Lian tham taka thahrui a chhuah chuan leilung han insiam rem leh khan nghin nawn (aftershock) a siam leh a, lirpui aiin a nghawr na tawh lo. A chang chuan, lirpui thlen hmain thawn hmasa (foreshock) a awm thin a, hemi hnua lir lo nghing kha a na zawk thin. Lirnghing lian tham apiang hi a nghawr hun chhung a rei a, a nghawng pawh a na zel.
Lirnghing thlen theihna bawr leh a nghawng thei turte hi chu a hriat theih a, engtikah nge, engti anga nain nge a nghing ang tihte hi an chhut nasa hle. A thenah han sawi dik ve fuk mah se, a dik vek lo; lirnghing zirmi (Seismologist) te chuan lirnghin hun tur tak han sawi chut chutte hi an ching duh mang lo! Chuti anga nasain lo nghing ta se, tih lam hawi hi sorkar, khawtlang leh chhungkua, mimal kan lo inbuatsaih theih nan sawi a ni thin a. ‘An sawi ang taka na hian a nghing dawn’ a tih theih loh a, ‘a nghing dawn lo,’ tia han tan kawh viau pawh a theih chuang lo! A nihna takah chuan kan thiamna, zirna leh khawlin a hriat theih chin hi lirnghing hun tur hre tur hian a la tlem hle si a.
Zirbingna atanga hmuh chhuah dan chuan India ram hlawm (Indian plate) hian kum khata mm 58± 4—a chakin a thenawm ram hlawm (Eurasian plate) hi kan nek a, Himalayan tlangdung bawrah ringawt hian kum khata mm 17.52± 2 –a nawr chho ang a ni a, hemi awmzia chu kum tin cm 2 zelin Nepal ram hi nawr tawm zel a ni. Kum 100 a lo tlin hian Eurasian plate hi hmar zawngin cm 200 zeta nawr ang a ni a. Heti ang innek tawn atanga thahrui lo inchhek khawl hi lirnghing hmangin a lo inpaih thawl tawh thin a. Chung zinga India hmarchhak/Himalaya tlang hnaih ram nghawng na zualte chu – Shillong lirnghing (M 8.2, June 12, 1897) – mi tam zawkte pawn lama an awm lai tlai dar 5:15 vela nghing mi 1,542 thihna, sq. mile 30,000 bawra in zawng zawng chhe vek khawpa lirnghing nasa, India rama lirnghing chhinchhiah hmasak ber te; Kangra (H.P) lirnghing (M 8.0, April 4, 1905) te, Shrimangal (Assam) lirnghing (M 7.6, July 8, 1918) te, Dhubri (Assam) lirnghing (M 7.1, July 2, 1930) te, Nepal-Bihar lirnghing (M 8.3, Jan. 15, 1934), Assam lirnghing (M 7.2, Oct. 23, 1943) te, Arunachal Pradesh-China inrina bawra lirnghing (M 8.5, Aug. 15, 1950) mi 1,520 thihna, mi 400 vel an thihna Manipur-Myanmar inrina bawra lirnghing (M 6.6, Aug. 6, 1988), mi 9000 dawn an thihna Nepal lirnghing (M 7.8, Apr. 25, 2015), mi 11 an thihna Imphal (Manipur) khawpuichhak lirnghing (M 6.7, Jan. 4, 2016) leh Molaik lirnghing (M 6.9, Apr. 13, 2016) te hi a ni.
Satellite thlalak atang pawha Mizoram chhunga chiang taka lei inpelhsawlh/ khi chat (fault) hmuh theih, lirnghing pawh han siam ve thei nia rin chu Mat fault(Mat lui dung) hi a ni a. Ding lam zawnga inpelhsawlh chi anga ngaih a ni;a inpelhsawlh thui zawng atanga chhutin, Dr. Lalliana Mualchin chuan MMS/Mw 7-1/4 thlenga na lirnghing siam thei turin a ngai. He lai hmun hi che reng tura rin a ni a; mahse kum 6 (2006- 2011) chhung kum tin hunbi neiin, dahna hmun bikah hun bi tuk chhunga GPS hmanga a chet chak dan endik thin a nih hnuah, khawlin a enfiah theih chin km 6 thlenga thukah chuan ngaihmawh thama nain lei hi a che lo nia report a ni (Tiwari et al., 2015). Heti lai lei inpelhsawlh hian lirnghing hriat tham a siam lo tihna ang deuh a ni a; mahse, Mizoram leh a chhehvel lirnghing tehna khawl hmanga thlithlai tawhtu, Dr. Saitluanga (PUC) chuan, khawl hmang chauha hriat theih chi (M 0 to 3) a chhinchhiah nual thung. Zirbingna thuchhuah hrang hrang atanga thlirin kan ram chhunga insiam lirnghing aiin kan chhehvel rama lirnghing thleng hi kan tuar tam ber leh kan la tuar zin tur pawh a nih hmel.
Chhinchhiah theih china Mizoramin lirnghing kan tawrh nat berte chu kumin January 4 tuk dar 4:30-a nghing M 6.7-a na te, April 13 zan dar 7:25-a nghing M 6.9-a na leh February 4, 2011 zan dar 7:25-a M 6.4-a naa nghing te kha a ni. Hengte hi ram pawna lirnghing insiam ni mah se, Mizoram pumin kan hria a, concrete tuizem put leh in leh hmun thenkhat khi tih loh chu thi leh hliam an awm hriat a ni lo thung. Pu Laltanpuia Zadeng (MIRSAC)-in a zir chianin Mizoram chhunga lirnghing thlenna epicenter atanga khaw hnai ber zelah hetiang hian kan tuar bawk:- Vathuampui-ah, Nov. 25, 1994 (M6.1), Lamherh (25.7.1949; M6.0), Phullen (8.2.1986; M5.5), chhim tawp, Burma ramriah (2.11.1989; M5.4), Vaphai (27.11.1989; M5.2), Riangtlei (10.3.1990; M5.1), Dampa sanctuary chhungah (23.12.1977; M5.1) leh Sakawrdai (19.4.2011; M4.5) te a ni a, hengte hian thil tihchhiat liantham a nei lova hriat a ni.
Chhiatna thlen nasa thei bera sawi- lirnghing kan hlau a nih chuan in leh lo kan dinna hmunah han fimkhur phawt mai ila. Leimin tawhna ang chi leh, hmun awih lutuka in sak pumpelh zel nise. Hmun zâl leh rem thaah a awm vek theih loh; awih tlana in kan sa a nih pawhin a tlem thei ang ber lei laih ni se la. Pucca building kan sa a nih pawhin himna dan hrang hrangte zawm thlapin, Engineer/Architech rawnin sa ila. An duan ang leh an thu ang kan tlin dawn lo anih chuan, kan phak tawk thlirin, Assam-type building te hi i uar leh teh ang. In zâng leh hniam apiangin an tuar na lo a nia. In hi a san poh leh a sawi na a, a rih avangin a innghahna leiin a dawl loh a hlauhawm a. Lirnghing nghawrin an nghawng chhuah theih, ruah bawhawk sur avanga kan tuar fo leimin hi kan ram tan chuan a hlauhthawnawm zawk a. AMC Building regulation te hi a zawng a zain zawm thlap thlap vek lo mah ila, hmun dang ngaihtuahin kan in sak ngawr ngawr hi chua tha tawk mai thei; mahse, kan in sakna, building lian leh rit innghahna kan ram leilung hi a ngheh lutuk loh bakah ruahtui dawng tam ram kan ni si a.
Biak In leh puipunna hmuna awm tam kan ni a, hetih rual hian kan Biak In sak dan hmang leh puipunna hmun kan sak leh chei dan hian himna dan tam tak a phak lo a. Kohhran tam zawk chuan kan duantir Engineer thiam zawkte thurawn aiin, a sak danah Committee leh mi mal ngaihdan kan la lutuk em aw, a tih theih. Kan chenna in, vantlang punkhawmna leh Biak In hmunhma te hi kan sak hmain leilung zirmi (Geologist)-ten uluk taka an enfiah hnu ni thei se. Kan in sak pianhmang pawh a mawi dan tur ngaihtuah chunga a hmunhma ngheh dan leh a in sak ngheh dan tur ngaih pawimawh lehzual ni se la. A chhung kan cheimawina pawh a mawi tur lam thlir chungin, lirnghing ta se, a hnuaiah thlamuang takin kan awm ngam angem, tih ngaihtuah chunga siam ni thin se. In chung hi cement plaster ai mahin, rawng han hnawih mai emaw, kan bel mawi duh a nih paw’n plastic leh thil dang zangkhai hmanga cheite pawh hi a intihhmuh chi khawp ang. Khawpui mai ni lo, thingtlangah pawh concrete-a in sak kan uar chho ta hian ngaihtuahnaa ti kal thui khawp mai.
Kan khawtlang, kan in leh lo enfiah kawngah tanpui ngai leh puih ngai kan awm a nih phawt chuan Mizo Geologist-te awmkhawmna – GEOLOGICAL SOCIETY OF MIZORAM (GSM) te biakrawn theih reng kan ni.


c: text/html

text:
Mizoram Youth Commission chuan April 17-18, 2018 hian Assembly Annexe, Treasury Square-ah ‘Youth Summit and Road Show, 2018’ a buatsaih dawn a. Youth Summit hi kawng hrang hranga Mizoram ṭhalaite hmasâwnna tûra infuihna leh inzirtîrna hun atân te, Skill Development lama ṭhalaite hmasâwnna tûr thil ṭul chi hrang hrang inhrilh hriat nân te, lehkha zirna leh hna thawh tûr thlenga kawng in kawhhmuh nân ṭangkai taka hman tûra ruahman a ni.
Mizoram District tin khawpui ṭheuhah April/May 2018 chhûngin neih chhunzawm zêl a ni ang a; District danga tih zawh hunah a khârna chu Lungleia hman tûra ruahman a ni bawk.
Youth Summit & Road Show 2018 ah hian Skill Development leh Youth Affairs lama hmalâkna neiho Mizoram sawrkâr Department hrang hrang eng emaw zât bâkah Private Agency/Firm eng emaw zât nên thawk hoin hun hman a ni dâwn a; he hun hmannaah hian MYC chuan Stall 50 vêl a siam dâwn bakah, Mizoram ṭhalaite hmâkhua atâna pawimawh hrang hrang kawng inkawhhmuhna te, programme hrang hrang tân Stall tinah exhibition neih te, video film siam, photography leh arts/ painting-a ṭhalaite tâna intihsiakna buatsaih a ni dâwn bawk.

robotstxt: allowed

filter: keep


text:
Electric man
– Chhara
Mizoram ah hian hman atangin electric man hi kan chawi tlem thin tlangpui a ni mai thei, to hi kan tisam em em mai a, a pawimawhna te, a tangkainate, a lova awm a hreawmziate, ngaihtuah hian a to tak tak em lo chhut vet teh.
Tunlaiah chuan chhung tin deuhthawin (mi hausa leh rethei BPL chhungkua thlengin) mobile telephone kan nei ta sup sup mai. Chhungkhatah puitling member tawh chuan mobile phone kan nei deuh fur hlawm awm e. Thenkhat phei chuan double sim card hmang chi neiin mi pakhat pawhin connection pahnihte an nei hlawm a, chutianga chhut chuan chhungkhatah connection, chhungkaw member zat aia tam a awm thei awm e. A zat chiah chu BSNL, Airtel, Vodafone, Reliance te hi zawt chhuak ta ila chu mobile telephone connection hi Mizoram mihring chanve zat thuak a ni thei. Heng bakah hian thenkhat chuan telephone landline an la nei a, chubakah BSNL broadband te leh private siam broadband hrang hrangte pawh an la nei tho mai. Heng telephone te hi private company ta vek ani a, a man an tih ang angin i he loin kan hmang chu a ni a. Heng inbiakna vel a senso leh electric hman man chhungkuain kan sen ral hi chhut chian chuan electric bill hi a hniam fo zawk mahna.
Chutih rual chuan electric tangkaina ngah em em, in chhunga eng min petu, lum leh vawt min siamsak theitu, insuk tiawlsamtu, chawhmeh min vawn thatsakpuitu leh a dang dang, a chunga inbiakna lam chi zawng zawngte pawh a tel loa kan hman theih miah loh electric hi a hman man to kan tih em em si hi thil in chhut chian deuh chu a ngai lo maw. Nge sawrkar department a nih avang hian tlawm zawk emaw, man mang loa chhit emaw hi kan beisei emaw ni zawk. Chuti lo ni se electric department hi corporation-ah lut ta se tlemin a man hi lo to belh pawh nise kan phunchiar lo zawk dawn em niang.
Chhung tin hian electric awm loh vak an hman theih loh atana kan senso leh electric man atana kan senso hi khaikhin ila, a lo to zawk nameuh em le? A tul tawh loh hunah pawh electric eng uar hmuh hian a la to lo a ni ang, kan ren lo em mai.
Comments
Leave a Reply
You must be logged in to post a comment.


text:
Welcome!Register for an account
PU KHUMA THLAHRANG
Thlahrang hi ka lawm vak lo. Ka hlau chu ka ti chiah lo a, ka nello a ni.Miin an han sawite...
JK ROWLING ZIN KÁWNG
Dàwi lam chanchin tàrlanna lehkhabu leh film lar tak mai Harry Potter hi kan...
RAWNGBAWL TURA HMEICHHE PAKHAT ṬAWNGṬAINA
Kum zabi sawmpasarih hun laia hmeichhe sakhaw rawngbawl tura inpumpêk ṭawngṭaina -
Lalpa, keimah ka inhriat aiin min hre...
Chhungkaw kehchhia lo awm chhan hi eng nge a bul țhut ni thei ang?
Tizawng hian her dawn teh ang aw.
Naupang ațang bawkin țan leh...
ALEXANDER THE GREAT (356 - 323 BC)
Khawvel mihring zingah hian "The Great" (Ropuia) ni phak tlemtê chauh an awm a, chung zingah chuan...
MIPAT-HMEICHHIATNA LEH ṬHALAITE
Helen Bothe :
Thupuia neih pakhat, 'Mu dûn phawt ang, inneih chu nakinah' tih hi nula tan a pawi a ni.
Nulain...
Tuipui sa hráng (Hydra)
Greek-ho hmásang thawnthu-ah chuan tuia chêng sa-mak zingah Hydra an tih hi a lo ṭihbaiawm ber awm e. Hydra hi...
VÚR MÎ : HNIAKLIANA (YETI)
North America khawthlang ramhnuai leh Himalaya tláng chatuan vúr khuh hmun thawnthu danglam tak kan hriat chu, rannung danglam...
CHINGHNE - MIHRING (WereWolf)
Vawikhat chu France ram khawthlang lama ramngaw hmun pakhatah hian ram chhuakho rual khat chuan, mipa naupang ruang, saruaka lo...
OBEROI (1900-2002)
Khawii hmuna riah nge i châk ber tiin inzâwt ta hlawm ila, mi tam tak chuan hotel changkâng êm êma mumang nei...
error: Copy lo hram ang aw !!


text:
All set. Sawtlo nung in ka taxi bookna, MERU ten a hong call a, 'pii din ka hong kuanta' a ci hi. Ka zi, naute' ni leh Lulun a hong tho ua. Singpi ka dawn uhi. Naupangte lah a thoh hun uh hi nai mahmah lo ahihman in phot zoh ahi se kei uh. Msg khat hong lut ka et leh taxi pupan ka hong tungta a ci hi. Sawt lo khit in hong call a, Sir in nuai ah ka omta hong ci hi. Ka tate lupna ah ka va pai a, a nih uh a biang uh ka tawp a, neuzaw pen in hong phok a, ama ngeina bang in hong nui pah ferfur hi. Zun tha sak. A u nu pen utlo sa sa in ka pom khia hi. Hong kap. Khem kom in a kisa sak uhi. Ka van uh Bag lian 8 taxi nih ah guang khinta. Ka check in/cabin baggage te sim loh hi zomah. Kikhoh khia in Mumbai domestic airport ah 5:40am in ka check in uhi. Waiting. Waiting for 7:45am. Lenna sungah van guanna mun kham khol din ka ki line pah cet hi. Tuang ta. A neupen nawi teep in hong ihmu non ngal hi. Ki zen lua himai. Dakkal nih ka len khit nung un Kolkatta tung. Connecting flight Kol-Imp IndiGo flight ngak na kom in 'chicken roll' ka ne som som uhi. A tunglam ah kahto in ka flight uah ki line ding ngak in ka om uhi. Ei seat ding om ciat mahleh Vaite mongmong tutna ka tang kha kei ding ci hileh kilawm in kitut ve vu ahi sim mai. Naute lutpih pah pen a nin khak ding uh lau in ko bel tu hiuhiau in veih khong ka sang phot hithiat uhi. Ka lutkhit uh sawtlo in all clear, len theihta cih a hong puang ua cabin crew I cih Air Hostess ten show hong nei zom ngal uhi. A kal lak a khat pen in a muk 'chap' deuh hia a bawl lem kom in a ki fuhsak deuh in a mit hong phe duai duai hi.
Dak kal khat a len zoh in, we are flying at 33000 ft. Will be reaching Imphal in another 10 mins. Thanks for chosing IndiGo. We look forward to serving you again a cih zoh in; Imphal here I come ahita. Lalpi leh Siamboi ten Sumo gari in hong na dawn uhi. Vante hong hawt sak in a tungvum a hong guan sak khit in gari a awngthol tak a tuang in destination Tangnuam vangkhua via Lamka khopi ahita. Sawtlo ka tai khit nung in lamsik ah ka khawlsak ua, kipahthu genna ka neih zoh in ka tai zom zel uhi.
Bishnupur ka tun un lampi kimkhat ah 'uku' ana bawl man un traffic police 7 tak in traffic ana control uhi. Khat lam te taisak, khat lam te ana khol phot un cihna khut mi 4 tak in a hong congress uhi. Mi khat kia in hih theih lel ahihna ah, What a wastage of man power va cih ding lah himok lo. Amau poimoh sa ahih ciang ua. Lim la ding ka cihleh ka mobile phone batt down. A limlak omlo in hisap mai un.
Mun khat ah police ten hong na khaam uh. Ka icard la khia in ka etsak leh hong paisuak sak pah in ka taito ngal uhi. Moirang singzu zuakna ah sipi a ki bawl nektheih ka lei zoh un 'moving on' ahita.
Gam leh mual kilawm tak te enkom hi hisap bawl neuhneuh ka kisak leh Tuibuang ka tung to ta uhi. Auto khat nunglam ah Bungmual cih kigelh ka muh in, eh Bungmual to Tuibuang direct hi ding eive ci kom in a hektu ka enphei hi. Numei driver pen ana hi zoh mah. Wow. Salute pe ding bang in ka khut ka lik to a ka wave khum hi.
Ka ompih uh Lulun a in uh, Vengnuam, N Lamka ah kava kha ua, a pa'n damtak ka tun uh kipahthu-thuumna a hong neihzoh in ka pai ta uhi. Lamka zaw khu cih gen ngailo in a omten muk leh nak tuamna ana bulh seuhsouh hi. A kikhekna ka muhthak khat ahi.
Taito zek in Tangnuam vangkhua tung ka hita mai uhi. Cibai hawm, sweet in delh zui ngal cihte ka hih khit un an nek ut huai hipah mai; tuni an tak ngawl, ne nailo ka hih na uah. Manipur an limtak, singtang aksa, bekanthu gawi leh zawngtah sapmalta sohthak in hong thuak kei ei. Bei ziahziah mai.
Moreh handheld light panpihna in ka in uh ka baan veel uhi. A nuai ah pan a tungah kahto in a 'bower' ah ka dakkhia a ka neulai in ka inmun leh huan uh lian kasak mahmah pen khatvei thu in etsuak theih ahihman in 'I huan uh lian law kei e' maw cih toh in lui ah ka lut non uhi. Local channel day's review ah pu Hawla, CM of Mizoram hong hohna cihte ka ban et ua pianna vangkhua ah ka hong khosa pan ta uhi.


text:
PU PAWLSIEMLIEN SONGATE GEN. VICE- PRESIDENT (ORG) HNU GEN. HQRS. MUOL A MI LIEMSAN TAH
Pu Pawlsiemlien Songate Gen. Vice – President, (Org) HNU. Gen.Hqrs. hi General Hqrs. Hotu a ni lai zingin, a bikin Hmarbiel awptu a ni bik a. Hmarbiel sunga thil thaw ding rêng rêng chun ama hriet ngeia thaw a lo ni hlak hrim a. Party thil hmatieng induong lâwk tam tak a um lai zinga phing natnain a man thut leia Doctor thiem lem beiseia Churachandpur tieng hung pan mek lai Sept. 29, 2018 zantieng dar 3:PM vela S. Khawlienah a natna tuor zo lova a hringna a tâwp thut thu lo hriet hin HNU Party mihai ta ding chun hril a haiin mang a ang em em el a. Muolvaiphei ama in phur tlunga unau laina,ruolṭha khuo le veng tamtak fekhawma inthlana hunser hmangnaa khan HNU Gen.Hqrs. chun a ruong chu inzâ taka Thangsuopuona tuomin a khawzâwl ngêi Parbung chen intlun mawphurna a ni thu puongin thlakhla le inpâm êm êmin inthlaliem a lo ni ta a.
Ama Pawlsiemlien hi pieng dan hrima mi hleitling zet, hmel le pum pienga insit um lo,mi nun nem, ruol pawl thiem mi tak a ni a. Sawrkâr mi,kohran mi, organization thuoitu le mikhuol dang dang Parbung khaw sûnga lûthai lâwmlut le lo pâwl thiem mi a ni leiin inpâm a um tak zet a nih. A taksa pieng ṭhat leiin hrat tawka tha nei nisien khawm mi zâidam a ni leiin tûkhawm sukna lova zâidam taka rorel le nun hmang mi a nih. HNU Party inhnikin a chawngpu taka lo ṭhangin HNU Block N0.1 President nia hmâ laa theitawp suoa lo inhmang hlak mi a ni a. Block Officer nia hun a hmang zo hin ṭhuoitu tlâk ngêi a ni leiin General Hqrs.ah Vice-President dinga hlângkâi niin a hun tâwp chenin ringum taka Party sin chel zing a nih. A vânglâi nia a lo dittak Mrs.Buongneitling d/o (L) Rev. Rokhumvel Buongpui le inneiin nau nuhmei 3 le nau pasal 3 neiin hun an hmang zing lai a nih.
Kohran rama khawm theitawp suoa a hnâr keitu pâwla ṭhang zing a ni a. 1982 a inthawkin Parbung PMS ME Schoola Teacher sin thaw ṭanin EFCI Kohrana ding chun Evangelist Teacher ang khan kohran sina theitawp suo peiin Headmaster chena hlângkâi niin naupang enkawlna kawnga vânglâi hun lo hmangin pension chen a lo tlung phâk a nih. EFCI Senvon Disticta Executive Council palaia dam lo ṭhangin kohran rorelna insangtak chena lo inhmang zingin a hun tawp chen khawm Parbung EFCI ṭhuoitu laia pawimaw pâwla ṭhang zing a nih.
A nuhmei, a nauhai le a tu le tehai Pathienin ṭhuoiin enkawl pei sien malsawmna tam lem hung dawng pei raw hai seh. Hieng anga Hotu ṭhain tûng naw ang taka muol a mi liemsan hi HNU chun a`n pâmin a sûn tak meu a nih.


text:
Feature: No plastic – A thlakna lam sawi tam
Kan chhehvel polythene leh plastic-in a tihbawhlawh kan sawi tam ta hle mai, kan khawpui depa luang Chite lui pawh chhan ngai khawpin kan dah ta hial a. Ram a ti chereu a, kan vei! nungchaten an tuar kan ti, kan tawrhpui! Mahse polythene/plastic thlakna lam erawh a veitu vek te hian an la sawi tam lo nge ni? Forum hi kan lo la pe tlem cheu zawk?
Aizawl Municipal Corporation-in a buatsaih ni 2 awh ‘No Plastic Exhibition’, Assembly Annex-ah plastic tel miah lo ni tin mamawh bungraw chi tam tak phochhuah a ni a. Hetiang siam thin entreprenuer 20 chuangten an siam chhuahte chik taka han thlek chuan hma kan lo va sawn thui tawh si em, chutah an la tel kim lo mah mah. A thenin ruai thleng, no, changel atanga siam fian an phochhuah laiin paper bag, hun mawi, tar mawi leh inchhung cheina chi hrang hrang a tlar tiar tuar a. “Plastic chi hrang hrang thlakna tur ni tin mamawh hi Zofate hian kan lo va siam hnem tawh em tih lam hi kan sawi tlem zawk mai a ni” tiin ka ngaihdan ka sawhsawn ta mauh mai.
“Kum 3 kalta khan bul kan tan ve rawih a, paper bag kan siam ber a, order hi kan pe seng lo. Aizawl dawr hrang hrang, thuamhnaw dawr, restaurant, clothsline, online shopping te hman tur leh bazar nana hman thin bag te kan siam ber a,” tiin Eco Save ho chuan an sawi.
An stall banga paper bag an tar tlar Mizorama brand hriat hlawh tak tak Top Chef, Vakira, Red Pepper, Go shopping te chu mit sir mai pawhin an lang thei a, a dang pawh an tam mai. Rin phak bakin he entrepreneur hian hma a lo nasa tawh hle mai. Hriatpuitu ka lo ni har lutuk hi a zahthlak rum rum thei alawm le!
A piah lawkah chuan Bee Crafty leh Peace Home ten bu an lo khuar a, an hming an pu zo ngei e. An kut themthiamzia a lang a, mawi tak takin bag, knapsack, pangpar khawina leh eng ilo han thiahna mai tur chi te an ngah ngiang mai; nula tlangval te thilpek inhlanna chi tih hriat nghal larh te chuan mit a la hlawm hle mai.
Stall pakhatah chuan changela siam thleng, khuhhriang bakah fian te chenin an lo hung ruih mai a, Mizoram Organic Industry nghaktu nu chuan an hmalaknate TV-ah a lo ‘play’ dum dum bawk a. “Raw material atan changel kan lei a, thleng siam nana a kan hman bang a them chu fian siam nan a hmam leh theih a, hei hian thleng man a tihhniam phah a. Chumi hnua a nawi la bangho chu rawt dipin lei tha atan a hman theih tih kan hria a, chumi atan chuan hma kan la leh mek bawk a, engmah paih a awm thei lo,” tiin a sawi bawrh bawrh a. A hmelah a tuichilhna chu thup zawhrual a ni lo va, ‘Tawih thei chu tawih theiah’ tih a tuichilh hle. MOI te hian Bilkhawthlirah khawl an dah nual tawh a, inbun belh zel an tum bawk a ni. Stall thenkhatah Self Help Group hmuh tur an awm nual a, kawng thui tak zawh tawhtute an ni a, an kal zelna turah duhsaktu an ngah khawp mai.
Kum 10 chuang lai chu Serchhip lam hian changel atangin in chhung cheina, hun mawi, file holder leh sekrek atana tangkai buaipuitu an lo nei tawh a, Papyrus te hi inhmelhriattir ngai niin an lang lo. Thawnthu erawh an lo nei. “Kut lawnga siam kan nih avang hian kan siam chak thei lo va, khawl kan nei lo va, nei ila kan production a pung ang a, hna nei lote tan pawh hna kan siam belhsak thei ang,” tiin an lo sawi bawk. ‘Thluak thiam thil’ nei chawikan tumtu sawrkar nen hian an la inhne fuh chiah lo a nih hmel a. NEDP lam pawhin an thawm an hre tawh a nih pawhin lo hriat nawnsak leh se la tiin thahnem ka’n ngaihpui teh ang.
‘Plastic hi kan chhiatpui mek a ni tih kan sawi rual hian a thlakna tur hi kan hnampui thahnemngaiten an siam chur chur tawh a, intih hmuh zel ang u, tichuan ram rawng kan bawl a ni mai,’ tih hi kan thunawn tur chu a ni dawn lo’m ni tiin Sunday chibai vek u le.
Comments
Leave a Reply
You must be logged in to post a comment.


text:
ThugAngel aka Hipholik
Ka lalna ram a nih ve hi, thu Post tur hi ka hre tlem ve khawp a, ti hian ka phur hun hunah ka duh zawng zawng ka Post ve vel mai mai a ni e...nangpawhin i phur chang apiangin i rawn tlawh dawn ania..
Wednesday, June 25, 2008
Kan Event's Hiphop'logy hi nikum kum tawp lam atanga Idea ka neih atang daih tawha lo in mung tawh a ni a, Chennai-a awm thianpa Daggylo nen kan in rawt phur a...ani nen hian Kolkatta Airtport-ah Dec. 20 velah Aizawl pan turin kan in hmu zui a. Dec. thla tawp lamah Gig neih kan han tum ngial a, angaihna a awm thlawt lo tih kan hre chhawmchho ve zel a. Zoa Tlau ten Sponsorship zawndante min han hrilh chawp ve leh a, anni hi hetiang lama Expirience lo nei tawh ka belh ngam ve an nia. An mi puihnaah ka lawm khawp mai, Jan thla tawp lam atangin Sponsorship zawngin kan han fehchhuak tana. Rin phak bakin alo harsa daih a!!!
Febuary ni 14 te pawh khan tih ve theih tawh kan chak khawp mai, Sponsorship kan la ngah bawk si lo...hahthlak thin a nia aww...thianpa Daggylo-a'n Bangalore lamah engengemaw min Exam san thul(Lolzxzx), arawn haw leh hnuah kan vakkual leh zuaia. Chumi hnuah thiamna sang zawk nei turin Delhi lam min pansan atul leh ta bawk si...chumihnuah thianpa ni bawk thenawmpa ni bawk Robinson a.k.a Buanga a.k.a Lil Rob nen Sponsorship kan zawng kual leh triah2 a...Private Firm tel miah lovin Dept. 6-ah Sponsorship kan hmu ve thei hram a...mite Sponsorship hmuhzat erawh kan hmu ve meuh lo, Tv Reality Show vela an Sponsorship hmuh zatte kan lo ral khat hriat ve ang reng siam, awhawm duh khawp mai...
May thla tir kan thlen chuan Sponsorship Dept. 6 atanga kan hmuh bak chu adang zawng buai lovin Risk tawp ang chawi belh tur pawn enge pawi?? History siam tur kan ni lawm ni tiin Gig neih ngei chu kan tum nghet ta a. Eeee, chuan pawl ka din ve a, ahmingah Hipholik Entertainment ka vuah nghe nghe a; hetah hian keimah bakah ka thian hnai 2/1 bak an tel lo..chutiang vel chu kan dinhmun a ni a.
Kan Event's hming Hiphop'logy tih hi thianpa
John-a a.k.a Spikey rawn phuah a ni a, ani hian Original Poster arawn Design-a. Poster leh Flyers dang chu John-a unaupa tho John Paul a.k.a ZoPaul-a'n a khawih ve thung a. Vidz Ads te hi a then ZoPaul-a'n akhawih a, athen Underground Studio atangin Ate-a'n akhawih ve bawk a...
Hiphop'logy-ah hian a tir berah chuan New York D.J Chris McGuinness ka be fel a, a Equipment hman tur Technics Turntable hawh tur zawng hian Mumbai-a Dji'ng Institute lian ho ka dawr kual deuh vek a. Ka biak ho zingah hian Azaredo Acoustic, Nasha Work Station, Dj Asad, Kedar Sound, Dj Surr, Dj Suketu te ka bia a, anni ho bakah hian Tania-Tapel ho pawh ka be bawka. Ka mi biak ho zingah hian Suketu hi alo in la Celeb deuh tawh bawk aniang biak a nuam lem lo khawp mai, Record Magazine-a a Company Audio Elite afak laite kha chu ala rei avak bik lo asin mawle..
Thianpa Chris McGuinness Visa lam felloh vangin arawn kal thei ta si lova, mahse chanloh khan lamah Living in Sin(U.K)leh D.j.Mani(Mumbai) te an rawn kal thei dawn tih kan hre ta a...anni pahnih hian Poison-ah Hip Hop Nite(Thursday)-ah an Play dun thin nghe nghe. Equipment pawh midang ta hawh buai ngai lovin an rawn keng nghal a, May 14-ah Lengpui-ah kan lo hmuak a. Kolkatta Flight Delay rei lutuk an ning thu an sawi ve malh malh mai, mah se Sihhmui-a kan Gig neihna tur hmun Holiday Palace kan thlenpui hnu chuan Mizoram boruak nuam an tih thu an sawi deuh sek tawh a. Tourist Lodge-ah an thleng a, Dinner kan ei nghala.
May 15 alo thlen zet chuan kan buai khawp mai... Bazar kal an duh ve sia, Israel Point phei velah kan kalpui a, nuam an ti phian zui a.Chumi hnuah Millenium Center-ah kan kalpui leh zuai a, dar 4:30 pelah Holiday Palace kan pan thlaa. Kan Gig hi dar 8 velah kan trana, dar 12:30 hmain kan khar leh hmaks. Mipui beisei angin tam lem lo mahse ahlawhtling thawkhatah kan ngai. BTW Security te hi Aizawl Thunder ho an ni e...Peace Out
Enjoyyyyyyyyyyyyyyy
Part I
Part II
Part III
Plus
Tuesday, May 27, 2008
Usher Feat. Young Jeezy-Love in this Clubyoutube leh Lil Wayne Feat. Static Major-Lollipop youtube hi nalh ka ti khawp mai...hemite pahnih hi ka Mobile Video Playlist-a kah thar an nia, ka Play deuh reng mai...
He hla 2 Pistol-Show Got it hi chu ka duhna a rei tawh, nikum ka haw chhoh hma atang tawha ka Mobile-a ka hla ngaihthlak tam ber pawl a ni a...nalh ka tih avangin a Video ka rawn dah tel nghal e...
2 Pistols - She Got It lyrics
Monday, May 26, 2008
Ka Blog Update lohna rei ta khawp mai...kan ti ve leh zuai ange...a remchang bawk a...
BTW i'll put more Video ASAP
Thursday, December 20, 2007
For more pix click
Wednesday, December 19, 2007
He hla tluka ril leh thuk hi ka hre tam vak lo...a hla thu a hnuaiah a awm nghal e..
Joe Nichols-I'll Wait For You
The snow in Montana was three feet high
The lady at the counter said: There ain't no flights
And so he called her on the telephone
He said: I'll rent a car and I'll drive home
And she said: I'll wait for you
Like I did last year
At Christmas time with your family here
And your truck broke down out in San Antone
And the gifts stayed wrapped until you got home
Oh, this ain't nothin' new
Sweetheart, I'll wait for you
Now he's on his cell phone in a Coupe Deville
Talkin' to the one he loves and always will
His heart is breakin' 'cause she's there alone
Her heart is achin' 'cause she wants him home
She says: I'll wait for you like in '68
When our child was due, but I said, he'll have to wait
Until his dad gets here and stands by my side
Remember, Dear, our son's first cry
Oh, this ain't nothin' new
Sweetheart, I'll wait for you
He didn't stop all day to eat a bite
And he finally got there around midnight
The doctor said, she's in a better place
She said to give you this note just in case
And it said, I'll wait for you at Heaven's gate
Oh, I don't care how long it takes
And I'll tell Saint Pete I can't come in
Without my love and my best friend
Oh, this ain't nothin' new
Sweetheart, I'll wait for you
P.S. I love you, too
Sweetheart, I'll wait for you
Thursday, October 11, 2007
MC MAGIC BE MY LADY ft DON CISCO
Add to My Profile | More Videos
Sophia Maria Whatever You Want
Add to My Profile | More Videos
Thursday, July 19, 2007
Tuesday, July 03, 2007
My sista b.day ba$h @
Kim's
sis Apt
Hemi zan hi tih huks pawh a ni lo tih thut a ni zawk e, Kima leh a u an fel khawp mai..
Thursday, April 26, 2007
Tuesday, April 24, 2007
Yeah, you know i Luv Hip Hop, but i want u 2 know that i do love different kinds of music...i love great love song, and Dr.Hook is one of ma Fav. Band that plays a good/great Love song..here some of ma Favs.
Dr.hook-Sylvia's Mother
When ur in love with a beautiful women
Sharing the nights


text:
A car chu tlanchak leh a tum lai takin, a car kawngkhar chu leirawhchan hian a rawn deng dawt a! A car chu tidingin leirawhchan an rawn vawmna lamah chuan a hnungtawlh let a.
Car khalhtupa chu thinrim takin a rawn chhuak a, a bul hnaia mipa naupang lo ding chu man in a bula car lo ding bangah chuan a nawrbet a. "I thil tih hi i hria em? Tunge i nih? Engvanga ka car rawn vawm nge i nih? Car thar a ni a, i leirawhchan rawn vawm avang hian a siamthat nan pawisa tam tak ka chawi angai dawn tih i hria em?" tiin a hrawk hlawih hlawih a.
Mipa naupang chuan hlau em em in, "Ka pu min ngaidam rawh, ka tihsual a ni, mahse thildang tih dan tur ka hriat tawh loh vang a nia, Leirawhchan a i car ka rawn vawm nachhan kha mi tumah tanpuitu ka hmuh zawh loh vang a ni" tiin ngaihdam a dil a.
Mittui tlapur leh hlau a khur der der chung hian car lo ding sir lam chu a kawk a, "Saw saw ka unaupa a ni a, A wheelchair hrenna a inphelh palha, leiah a tla a, ka hlang zo silo" a ni a ti a.
A hlauh vang a mittui tla nuai zauh zauh pahin chu mipa naupang chuan car khalhtupa hnenah chuan "Ka unaupa saw a inhliam bakah, a rit si a, a wheelchair ah sawn min hlan sak thei angem?" tiin khawngaihna a ngen chhunzawm a.
Car khalhtupa chuan engmah sawi lo in, inthiamloh takin a hrawk a han thian a, hmanhmawh takin naupang rualbanlo chu a wheelchair ah chuan a va hlang let leh ta a, a rawmawl a la chhuak a, a wheelchair hrenna chhia chu a rawmawl chuan a suih ngheh sak bawk a. A tawngkam chuan hlau reng reng suh i dam leh mai ang tiin a hnem ta a.
Mipa naupang leirawhchan vawmtu chuan car khalhtupa hnenah chuan "Kan lawm em em e, Pathian in malsawm che rawh se" tiin lawmthu a hrilh a.
Chu thu a hriat chuan car khalhtupa chuan sawi tur reng a hre lo, mipa naupang leirawhchan a a car rawn vawmtu in a unaupa rualbanlo wheelchair nawr chung a an inlam a pan pui chu ngawireng in a thlir liam ta a. A car thar chu a han en leh a, mipa naupangin leirawhchan a rawn vawmna chu a langsar hle mai a ni. A car a tinung a tlan pah chuan a rilru in a thil tawn chu a ngaihtuah chhunzawm zel a, in a thlen hnuah pawh a car kawngkhar leirawhchan a vawm khuar pawh chu siam tir a tum ta lo a, a chhan pawh a hnuai a thu hi hriat chhuah tir fo tu nise a tih vanga ni. Chu thu chu:
"I hringnun hman mek ah khan miin ngaihsak an mamawh avanga i lawm loh zawng tak pawh nise an rawn pun che chuan thinur in lo tawng nghal ngawt suh ang che" tih a ni.
-----
"Mi tinin ngaihthlak chuh sela, thusawi chuh lo sela, thin tinel rawh se. (Jakoba 1:19)


text:
Session-ah Bill 2 lut tawh
Aizawl: Naktip Thawhlehnia neih tan tur Mizoram Legislative Assembly session-a ngaihtuah turin bill pahnih a lut tawh.
Assembly-a bill lutte hi ‘The Mizoram Urban Areas Rent Control Bill, 2017′ leh ‘The Mizoram Cooperative Societies (Amendment) Bill,2017′ te an ni. Session a chhan tur hian zawhna (starred question) 117 dawn a ni tawh a, heng zinga 5 chu hnawl a ni a. Ziaka chhan chi zawhna (unstarred question) 6 dawn tawh a niin paper lay tur 8 a awm tawh bawk.
Assembly Speaker hova Business Advisory Committee thukhawm in ruahmanna an siam dan chuan session hi ni thum chhung (November 14-16, 2017) neih a ni ang a. Session tanni ah hian tun hnaia MLA hlui boral mi pahnih Zakhu Hlychho leh F.Lalzuala te sunna hun hman a ni ang.
Comments
Leave a Reply
You must be logged in to post a comment.


text:
Vantlang ei tur a thianghlim tawk tur a ni
Food & drugs administration chuan July thla tawp lam khan khawpui chhunga ei siamna hmun tea stall, restaurant, hotel leh eisiamna hmun dangte an endika eisiam an sawngbawl danin hmasawn mahse a la thianghlim tawk lo a, 50% laiin phalna an nei lo tih hmuhchhuah a ni bawk.
Thianghlim taka eitur siam pawimawhna hi kan man chho tial tial a,ei tur duh uluk te chu chimlim emaw ti kher kherah ngaihna kan nei tawh lem lo a. Mahni inchhunga ei tur phei chu kan duh uluk tawh hle a, hetih lai hian pawisa chawia kan lei pawn lama ei tur kan lei thin te chu thianghlim taka siam a nih leh nih loh erawh kan ngaihtuah chiang lemlo fo niin a lang thei a ni.
F&D administration-a thawktute sawi dan phei chuan ei siam thin te an in thlahdah thawkhat hle a, chokaa zuk leh hmuam tihching an la tam hle a, kutkawr, lukhum leh apron te pawh an hmang lem lo niin an report bawk a ni. Thingpui dawr te chuan tam tak chuan vai tui chawi an ring tlangpuia, restaurant changkang deuhah pawh PHE tui an chhawp mai thin bawk a a ni.
Tunlaiin natna inkaichhawn theih a awm nual tawh a, vantlang tui in tura chhawp an la tam te hi a mak ang reng hle mai, ei leh in a thianghlim loh chuan kawthalo, khawsik, tuihri leh natna dangte a darh thei hriat a tha a. Hemi piah lamah mithiamte chuan tunlaia natna thenkhat enkawl tak tak ngai zingah a darh dan hriatchian theih loh an nei hial tawh a ni a, a siamtu a fimkhur tawk loh chuan amah dawrtute a kaichhawng thei dawn tihna a ni a, fimkhur a tha hle mai.
Restaurant a hnathawk te bakah a neitute pawh nasa taka tanlak a ngai niin a lang a, thianghlimna kawngah an hnathawkte an vil nasat a ngai tihna a lang reng mai a, ngaihthah chi a ni lo ang. Danin a phut dan phei chuan registration emaw phalna lak ngai a ni a, 50% laiin hemi an hre miah lo te pawh hi ngaihtuah chian a ngai khawp mai.
Health department lam atang emaw sawrkar lam atang emaw pawhin ei siamte’n dawr an hawn dawnin phalna mumal tak lak an lak a ngai ngei ngei a ni tih hi hrilh hriat an nih a rinawm lem loh a, mipuiah pawh tlangzarh thin a ni ngai bawk lo a, dawr hawngtute’n an lo hawng mawl ve tawp pawh hi engti kawng zawng emaw tak chuan an demawm em em hran bik lo e.
Mahse, dan chu dan a nih miau avangin kan tan tlan a ngai khawpin a lang. Sawrkar hian phalna lak a ngai tihte hi uar takin sawi thin sela, ei siamte pawh danin a phuar a ni tihte hrilhin tehnaa tling lote chu dan hmanga hrem theih an nih thute pawh media kaltlangin hrilh mai thin sela a that a rinawm a ni.
Hemi rual hian mipui lam pawh an chanvo hrilha man chawia an eitur lei te chu thianghlim taka siam danin a phut tih leh chutiang ang tilo te chu thuneitute hnena hrilh hre turin fuih thin bawk sela hma kan sawn a rinawm a ni.
F&D lam hi an la mumal lo deuh a sawi a ni a, sawrkar pawh hian an mamawh te enpuiin vantlang hriselna khawih an nih avangin an mamawh te phuhruk sak turin theih tawp chhuah sak sela a pawimawh hle mai. Kan khawpui a lian lo a theihtawpa hmalak a nih chuan reiloteah he harsatna hi chu sutkian theih mai a nih a beisei awm hle.
Comments
Leave a Reply
You must be logged in to post a comment.


text:
Langmaw lya ngawrapaw lukheih va ung, Aming tu Luichaw acikaw. Ate a nung a paw ry aumpaw liaccanung Law Aa hae tuh myarya a sungsah hae luichaw te Law Aa aryku hae cipaw khe Law Aa apaw nynh athae tuh hynh te Luichaw tuh ngawraw thua zah, Arubungpaw tou ameengaw cite aho. Ate Liaccaw Law Aa tuh ccavae ccahngopaw Angia zulang ady vae ae, Te tuh Law Aa nynh a sakheihpaw Luichaw kha hynh te ahopya ccahngopaw Angia zulang ka paw ka nung hae nynh aechia pa vae ci ae, tuhthuakiaccuze na kae bua cihza namaw kha masaty lang mee apya cihae pawtynre apya aeze mah phe nae mahcihza, kae tuh Law Aa boipaebuapaw nynh kary nae ci ngaw cite bya aho pya.
Te Law Aa tuh Angia zulang ccango lang akae vae, Luicaw mah a cceihbua. Masatylang Luichaw kha mee apya ty ae Seteepaw, Nawtungpaw, Mahra tungpaw blyng pya aezah Luichaw nynh Phe amya te vapaw mah nary cite akhia hae tuh Luichaw nynh Law Aa boipae puepaw nynh ka ry cite hozah Law Aa boipae puepaw tuh apya ae. Tuh koute Luichaw te asee hae tuh a ki vae ae. a ki lya vapi azua aetuh, Tuh e Law Aa boipae puepaw tuh phe alou, te tuh Luichaw nynh a see hae kha ccung oh lah cite ahopya hae te a see ae nynh boipae puepaw kae ccungpangaw khyh cite a khung ae atetuh Luichaw nynh law aphua (sezung thola Luichaw zaria umla Law Aa niccaw seepangaw phupaw cihlaw he a sah tuh a see hae he ccung hae zah, phe muih hae zah, innlang aki vae ae. ate Law Aa paw lokya leimyn thing a lepipaw aung a sangkholang paw yn khyhzah, Luichaw kha thingpaw sanglanga chuiku, Luichaw tuh awkhuatakaw te thozah, Leimyn thingkha sang Law Aa paw tuh innlang te samaw, Aw chiate athua vae. Luichaw tuh Leimyn thingku kyate dolangzah Ccangokhua kya e Law Aa boi kua paw a muih tuh alungdezah, law a phua ( Luichaw kaenaw thingkukya te Law Aa ungnaw ccango khua ka muih cite law a phua, ate Law Aa paw tuh law ngaezah pung ngawphu kuh te Luichaw tuh thingpaw asangkou te rungzah inn lang aki vae.
Ate Law Aa paw tuh aethozah Luichaw ung vae khyh cipaw a nynh te inn lang a ki vae. Vaekheih tuh Luichaw tuh vaelang cceih zah, Vaetua, Naw rezah ae deituh Law Aa paw langpi kya aungpaw amuih tuh ahungma langpi kya na ung Luichaw rubung aede ngaw aciku tuh Law Aa paw amaethahza pheccue vae ate Law Aa ae tuh aepaw ccakan aezah Bahaw athae paw kha Luichaw nynh amuih tuh Law Aa te accaw kha inn lang hoi ae zah vok a chia pya ae.
Tuh e ning tuh hynh te bya ahoku hae, Sawde lang Angia nae hy cihzah Maethe te nae kaw cih acipaw Luichaw nynh Law Aa te accaw aekha Luichaw nynh asee hae Phawvoi, Ccaw lohkha aphu sapya hae. Nawkheih acite luichaw nynh a ngia sawde lang ahy za, Luichaw te Angia tuh saw adee hae, te Law Aa tuh boikua za atu nin tuh khua nin thya ning a thua. Luichaw nynh Angia achia cite Law a sah paw kha aninung nynh thaezah vangpaw law mah na sah aci, kaditaraw ningze ka ninung athuipaw aci, Te tuh maethae accae aromawze Luichaw nynh Law Aa kha thangccin te yn kozah accawkha laza phe deihnaw kou Luichaw te Law Aa tuh accuekhae ku hae, te khuazi kya sungke due kuh hae zah luning te ah ihkheih hae te cceih ae zah, ccungsung te Rovaw laku lungphe vawlang asyhaepaw ccunuh lungphe vawlang atucia aung ung te, Luichaw te Law Aa tuh Lotu acipaw ae pavaw lang nynh avatang hae, tuh e pavaw hae tuh pise tuh Aa Aa cite siazah, Nopi tuh Chaw Chaw cite nynh koku te asia ae atu nincia.
By:Paw Sam Tun Lian


text:
Satu: Lalsangzuali Sailo leh naupangte
Khawvel a thil awm zawng zawng te hi,
Chung Pathian in kan tan a siam a ni;
Ni leh thla leh arsi zawng te khi,
Siamtu ropui kutchhuak an lo ni.
Engkimtithei Pa Pathian in a rel kim ngei,
Kei pawh nunna min pe;
Fak in awm se, ropui rawh se,
Mitin reng in i chawimawi ang u.
Khawvel ram zau tak leh phaizawl nuam,
Tuifinriat leh luipui luang zawng te nen;
Parmawi tin reng vul leh hmun hring del,
Siamtu ropui kutchhuak an lo ni.
Hring mi leng, ramsa leh nungcha le,
Nunna nei zawng zawng pawh a siam a ni;
Kan thlarau boral tur chhandam nan,
A fa neih chhun thisen a luang ta.


text:
Satu: Zualbawihi
Suihlung rual lai di ka dawn kir, ka dawn kir thin,
Lung di, ti mai a nang nen sam ang kan inthen hi;
A ngur nun iang loh vang em ni nge lengdang vang zawk,
Min hlan ve ta che.
Hrilh in sawi thiam a har ka ti,
Ti em a ka thinlai na tur pawh dawn zo lo a;
Suihlung i her mai hi lungmawl tuar an zawng e,
A har a sin!
A riang tawnah biahthu min hlan lai khan,
Lungrun engan i tum suihlung min lo hlan mai loh;
Hmanah min lo hlan ni la chuan ti em em lo hian,
Ka tuar ve tur a.
Awle, i thlan lamtluang chu zawh zel ta la e,
Suihlung chhir zai han rel lul lo'ng che aw;
Keipawh khuanu zarah dam ten ka thinlai na zawng,
A dam ve ngei ang.


text:
Egypt ngam santuipi naina Sharm el-Sheika pan Russia ngam St Petersburg ah len sawm in ninoni zing nai 5:51 pawl in ading hi aa, tua zawk minit 23 ciang contact kingaa nawn ngawl hi.
Vantung pi 31,000 asangna pan aleang hi aa, Patang 17, ulian 200 , vanleang naseam 7 avekpi 224 pha uh hi.
Reuters news sung akison bangh hi le, vanleang sia tumh nii kisua aa, anungmei sia kaangtum in, amai sang sia kaang ngawl ahihang mithiluangte sia lei ah kithe zizia hi.
Pawlkhat sia atokhum tungah akawngkhau taw kikhii lai in, anungta om meal ngawl tu dan in kison aa, vanleang suakkhialna ahang tatak son thei ngawl lai hi.


text:
better when we were defenceless against tigers than they are today
when we have become defenceless against ourselves.
-Arnold Toynbee
Malè khawsik hriin January 7-16, 1994 chhung khan temperechar 102-103 F inkarah mi man bet a. Ka taksa vengtu sipaite leh rawn rûntu hmelma sipaite chu ni sawm chhung chhun zan zawmin an indo char char a. Ka daktor chuan thun tlingin, mupui leh musep chi hrang hrang, India siam leh Sap ram siam, a thra ber berte chu hmangin rûntu hmelmate chu min dopui a. Indo tektik hrang hrang hmanga kan beih ngial pawh chuan an hnung tawlh duh mai lo a, a beidawnthlak hle. A tawpah zawng an tawlh kir ta hrâm a. Ka rimtawngin ka chau bawk a ni ang, indo a reh chuan ka zawi hmin der a, ni thum chhung chu ka chechâng peih loh rêng rêng.
Khum beta ka awm lai hian, a theih chhung chuan natna hrehawm ata ngaihtuahna thla zara zin bo ka tum hrâm hrâm a. Ofis hna lam ngaihtuah buai chu a hlawk loh bâkah trûlna leh trangkaina a awm bawk loh avangin, zalen taka ka thlarau a leng vak theih nan, ka dah bo hmiah a. Tichuan, ka taksa chhungah an indo mup mup lai chuan, a theih hun apiangah, ngaihtuahnain kil tin kil tangah ka zin kual a; hniak chhiarin ka lei zin kawngte ka chhui kir a; ka lehkhabu ziak tran tum mek THUTHLUNG RAM leh ZORAM KHAWVEL-4 te ruangam tur ka duang a, ka rem khawm a, ka thriat a, ka rem thra leh a; mitthi leh minung ngaihtuahna thlarau, boruaka lengvelte nen chuan thu leh hlain kan inkawm a, an thurukte min hrilh a.
Chutiang thu le hla mi rawn pawltu zinga pakhat chu Damhauha (1909-1972) hla phuah 51 zinga pakhat, ‘Fiara tui’ thlavang a hauhna thu, LUNG PHANG LO LA’ tih hi a ni. Thil dang ngaihtuah ka tum pawhin a khattawk hian,
Thlang kawrvai Reng daikawmah,
Hmingthrahluanthang, lung phang lo la
Ka ngaihtuah zui zel a. Engah nge Damhauhan FIARA TUI chu lung phâng lo tura a thlavang a hauhsak kher le? Chu fiara tui, zo tlang sang ata ‘thlang kawrvai, Rêng daikawm’, hmana Rengpui Ram kan tih thrin, tuna Tripura lo ni ta pana luang chuan tuipui zau zawk fin a, a luang ral mai tur chu thlaphang turin a ring em ni ang? He hla a phuah laia a ngaihtuahna rûk ber kamtu chu enge ni ang? Zawl khaw sira Rokunga ‘CHITE LUI’, Rialtui hmingthang lengngha vangkhua fin tura luang dem dem chu a thlavang a hauhsak em le? Hauhsak ahnêkin, ‘luang dem dem rawh, piallei a ral hma loh chuan’ tiin a thlah liam zawk a ni.
Zaipute hian hringnuna tuarna, lawmna, lunghnurna, hlauhna leh beiseina thu emaw, mawina rûk an hmu emaw, rimtui an hriat emaw leh an thil vei rûk emaw te chu tlang tak le thlum no taka an puan chhuah ngam leh thiam avangin, an tum reng pawh ni kher loin, an mihring nihpuite ngaihtuahna rûk puansaktu aw-ka an ni fo thrin a. Chuvang chuan a ni, hnam tin nunah hla hian hmun a luah thûk êm êm chu ni. Damhauha pawh hian a tum rêng pawh ni kher loin, Zofate lungkhamna leh thlaphanna rûk ber, piputen mi chîmral mai duh loa thlang an lo tlak chhan chu Fiara tui hmang hian a puansak ta a ni.
Lui te tak tê tê inchhun khawmin lui lian zawk, lui lian zawk infin khawmin luipui, luipui luang khawmin tuipui emaw tuifinriat a siam ang hian, chi leh kuang tla khawmin hnam te tak tê tê, hnam te tak tê tê infin khawmin hnam lian zawk, hnam lian zawk fuan khawmin hnampui (nation) a siam thrin a. Hei hi minit tina thil thleng reng chu a ni. Lui te chuan lui lian zawkah a inchhunfin hunah a nihna a hloh a, lui lian pawhin chutiang zêlin. Chu chu khawvel awmphung a ni.
Chutianga chi leh hnam lo chhuak, lui te phul liam ang maia nû leh chak leh bengchheng êm êm, fîm hman loa luang ral leh ta mai chu histawri phekah hian hmuh tur an tam êm êm a. Van ruahtui tla, tuihawka lung ral leh thuai anga van laia tla ang mai hnam, chakna hnâr leh kalchar inthlunna mumal nei lote chu an luang ral hma a, hnâr nei thra erawh luipui chawmtu ber an ni ve thung. Lui te chu lui lianah a inchhunfin hunah kuang zau zawka luang a nih tawh avangin a chim chin a thûk tawh a, a chakna leh hmantlakna pawh nasa takin a pung a ni.
Chi leh hnam thilah pawh chutiang tho chu a ni. Chumi kawng chu Zofate pawhin kan zawh mek a ni. Galili dil leh Jordan lui emaw, Ganges leh Brahmaputra lui te emaw leh Airawdung (Irawwady) leh Chindung (Chindwin) emaw fintute hian kan hnâr neih dan leh kan lui fin azirin kan nihna leh kan mizia zêl tur a la hril dawn a ni. A tawpah chuan, hnâr thra tak nei a, tuipui zau zawk leh thuk zawka infin khawm thiam apiang nihlawhin an dingchang mai niin a lang. Chung zinga tun laia entirna thra tak chu Japan tuipuiin khawthlang tuipui a fin thiam dan hi a ni awm e.
Kan pi leh pute hun atranga kan thil hlauh êm êm chu mi chîm rala awm leh kan nihna hloh a ni awm e. Mi chîm ral maia awm hlauhin kan pêm kan pêm a, Bengal Tuipui thleng rakin kan thlang tla a. Thlang tlak leh zelna tur awm chhun chu Bengal Tuipui mai a nih tawh avangin ram khawkrawkah kan inham tang mai mai a ni. Chumi avang leh Ganges emaw Brahmaputra emaw kan fin hmaa chatuan hawlh tlang Jordan lui kan fin hmasak zawk avanga luang ral lo mai mai kan ni. Chumi avang tak chuan alawm Ganges emaw Brahmaputra emaw Bengal Tuipui emaw fin chu chukchu ben threlh hlauh taka kan hlauh êm êm ni. Chuvang chuan a ni kan awmna ram apiangah kan intih mikhual tlat ni. Chuvang chuan a ni miten min mikhual en. Chumi vang chuan a ni a leh a linga tun thleng kan dam khawchhuah ni. Chuvang bawk chuan alawm trah leh ha thrial pawh dawn chang loa kum sawmhnih lai kan rammut.
Mahse, hemi kawng hi kan pumpelh thei em? A pumpelh awm chhun chu luan ral a ni mai. Luan ral kan duh em? Kan duh si loh chuan hnâr chak tak kan nei a trûl bakah lui lian leh zau zawka Zofate hi kan inchhunfin thiam a ngai a ni. Tunah enge kan dinhmun le? Chi leh kuang luankawr 47 lai hiala pêng darh tawh chu lui lian zawk ZO LUIPUI-ah inchhun khawm leh tumin tran kan la mêk a, kan hnam naupanzia ngaihtuah chuan hma pawh kan sawn chak hle. Kan ke chhah dan erawh a la rual lo hle. Luankawr zau zawka luan tlan tuma a threnin hma kan nawr laiiin, a thren chuan chîm ral hlauhin, mahni luankawr te tak tea awmzia mumal awm loa far fêp fêpa luan trêp tum reng kan la awm bawk. Chutianga mahni thliarkara luan reng tumtute chuan vawi khat pawlitiks leh ekawnawmiks khawkhêng pawh an tuar mawh hle. Mahni chi bil chauha luan tum hi kang chahna leh luan ralna kawng hnai ber chu a ni.
Lehlamah erawh chuan, luankawr te tak tea luan reng tumho rilru put hmang tho chu Mizo Luipuia luangho rilru put hmang a ni a; India Tuipui zau zawk fin a, chuta luan luh chu kan thil hlauhthawn ber a ni ve tho mai. Chutih a nih lai chuan Jordan lui fin a, nihna hloh dêr khawpa luan ral chu kan pawiti lo chang pawh ni loin, kan châk ber ni awmin a lang leh hlauh si a ni. Doordarshan tuipui chu vehbur khawn nan chuan kan duh hle a, mahse fin tura kan duh zawk chu Davida Arsi lui leh Kalvari hnûn atranga luang chhuak, khawthlang tuipui te chu ni zawk tlatin a lang. Kan sakhua a him chuan kan hnam pawh him turin kan ring nghet hle tih a lang. Chu chu Hindu leh Muslim tuipuia chengte pawhin an ring ve tho. Mahse, kan sakhaw innghahna thrut leh ban ei chhetu, a sûlrûl leh tlungpi ber chu keimahni kan ni leh bawk si.
FIARA TUI phuahtu Damhauha hian kan hla phuah thiamte zingah danglamna mak tak a nei a. Zaipu tam tak ang bawka mi lungleng thei êm êm a ni. Mahse a lunglen dan hi lunglen dan pangngai a ni lo. Kan hnam histawri zûna tâng leh uai, lungleng taka kan sulhnu fang fang thrin ni awmin a hla atrangin kan hmu a ni. Zoram tlang tluan leh kan thing le mau leh hnim zawng zawng hian chumi zun chu phurin a hmu a,
Hi han hawi vel ila, trah lai min rêltir e;
Ka dawnin suihlung a leng e,
Khuarei ka ngai ngam lo ve!
Zoram khawvel, hmuh theih leh hmuh theih loh mual tinah hian pipu sulhnu chu romei anga zâm kumkhuain a hmu a, “Chatuan romei, pipu zun lêng a zâm, zo daiah” a ti thlawt a ni. A hla phuah thiamna thlarau tinungtu le tichetu pawh histawri zûn niin a lang bawk. Chuvangin, FIARA TUI hmanga Zofate lungkham rûk ber, kan hnam lui luang zel tur dinhmun kan veina thu chu a puang chhuak mai pawh ni loa a thlavang a hauhsak hian ama testimawni mai pawh ni lo Zofate ngaihtuahna ril ber min phawrhsak a ni kan ti thei ang.
Thlang kawrvai, Reng daikawmah;
Hmingthrahluanthang, LUNGPHANG LO LA.
[*Editor's Note: INPUI-news&info columnist Pu Keivom is a retired Indian foreign diplomat and respected Hmar Mizo litterateur. This article was written by him on April 1, 1994 at Male, Maldives.]


text:
Zanin zanlai pelh dar 1:15 hian English Premier League-ah Arsenal chuan London palian Chelsea an lo mikhual dawn a, kum 2018 a club lian leh club lian inchaltauhna hmasa ber a ni ang. Arsene Wenger hi referee Mike Dean-a penalty […]Read More
Category Archives: English Premier League
EMIRATES STADIUM-AH LIVERPOOL – Lawmkima Hmar
(Saturday, 23 December 2017) 1:15am-Arsenal vs Liverpool (Star Sports Select 1) Zanin zanlai pelh hian hian tunkar tawp English Premier League match zinga mit la berah Arsenal chuan Liverpool an mikhual dawn a, champion tura beisei ngam tawh loh ve […]Read More
NIZAN PREMIER LEAGUE THUNAWI – Lawmkima Hmar
# Manchester City chuan Premier League-a chak zawn rei ber record siam chhunzawmin vawi 16 an chak zawn ta a, an manager Pep Guardiola erawhin (a mimal record) chak zawn rei ber record a siam tawh nihrual turin match thum […]Read More
OLD TRAFFORD-AH KAWR PAWL AN CHUNGNUNG – Lawmkima Hmar
Zanina Manchester Derby match khelhah chak phu zawk Manchester City chuan an thlenin Manchester United chu 2-1 in an va tukzal a, tun season Premier League-ah a zawna vawi 14 hnehna chang tawhin Premier League chanchina season khata a zawna […]Read More
EMIRATES STADIUM-AH LAIPUI A TLAWLH – Lawmkima Hmar
Arsenal 1-3 Manchester United Ars : Lacazette 49′ Man : Valencia 4′, Lingard 11′, 63′ Arsenal defender Mustafi leh Koscielny te khelh chhiat inrual chu Arsenal in an tuar a, David De Gea’n a țhatzia a lantir bawk. Gunner defenfer […]Read More
HAZARD LEH CHELSEA IN HMALAM AN PAN – Lawmkima Hmar
Chelsea 3-1 Newcastle United Chel: Hazard 21′, 74′ (p); Morata 33′ New: Gayle 12′ Zain Premier League-ah kheltha chungchuang Eden Hazard chuan goal hnih thunin an mikhual Newcastle lakah Chelsea chuan 2-1 in hneh an chang a, Premier League table-a […]Read More
PREMIER LEAGUE PLAYER TE HLAWH A SANG – Lawmkima Hmar
Zirchianna thar bera a lan danin Premier League player te chawlhkartin hlawh chawhrual chu £50,000 chung lamah a vawikhat na’n a awm. Sportingintelligence’s Global Sports Salaries Survey tarlan danin England a football league sang ber Premier League player pakhatin kumkhata […]Read More
ANFIELD-AH CHELSEA AN LENG LUT DAWN – Lawmkima Hmar
Tunkar tawp English Premier League Fixture zinga mit la berah zanin dar 11:00 hian mikhual team ten vui hmupu a an chhuahsan fo thin Anfield-ah Premier League champion lai Chelsea an leng lut dawn a, football ngainatu tan chuan hei […]Read More


text:
ATTILA ‘SCOURGE OF GOD’ – ( 434 – 453 AD )
Barbarian lal, a kalna apianga chhiatna rapthlak tak mai thlen ṭhintu, Rome lalram tlu chhe meka cheng ten an hlauh êm êm chu Atilla leh a mimawl rual Hun te chu an ni. A hming an hriat ringawt pawhin mite an khûr a, Pathian Anchhia, Pathian Vuakfung, mi ṭihbaiawm hmingthang, khawpui tam tak halral vektu chu Attila hi a ni.
A hmasain kum zabi pangana tir lama Rome lalram i lo thlir phawt teh ang. Roreltu chi hrang hrangte chu hlêprûknain an khat a, suamhmang an tam a, ṭhenkhat dan lova thuneihna chan tum an awm bawk. Hengho zawng zawng hian tum thuhmun pakhat an nei a, chu chu rangkachak tam tak neih a ni.
Mipui aiawhten ro an relna ram, Rome lalram ropui tak chu a lo chuai ṭan ta a. Venghimtu sipai atan pawh hnam dang mi tam tak an ruai a, chu chu an innghahna pui ber a ni tawh a. An ṭanrualpui Franhote, Visigoth-hote chuan innghahna pakhat a ni bawk. Him tawh lo tih inhre chungin a then vel lo thei ta lo.
Kum AD 405 khan hnam mawl sipai hotu (Barbarian General) Radagaisius leh a sipai Slav leh German sipaite chuan Roman lalram an run a. Roman sipaite chu awlsam zetin an hneh ta mai a. An chhiat zawh vek hmain, Visigoth-ho puihnain an hneh tâwk a. Mahse, hei hi Rome tân chuan zahthlâk tak a ni. Emperor pa minister, Stilicho chuan Danube luipui kam vela mite la khawmin sipai rual thar a din a. He sakawr chungchuang sipai rual hian Rome an chhanhim ta a.
Rome khawpui lawm lutuk chu an â lo chauh a ni ber mai. Ram chhantuteho lawm turin an inbuatsaih mup mup mai a. Hnehna meichher te, parṭhi te buatsaihin hla te an phuah a.
Chu ni ropui takah chuan khawpui kawngkhar an hawng a, mikhual an lo lut ta a. Kut beng leh au thawm a ri chur chur mai a. Mahse maw, thawklehkhatah an hlimna chu mak leh rapthlâk tihnain a rawn thlâk ta thut mai le. Chu mite anga hmel ṭihbaiawm leh hmelchhia chu Roman hovin an la hmu ngai lo. Mihring aiin ramsa an ang zawk mah a, an tawi bial hmam hlawm a, an ke a kual a, sahmul kawr an ha a, an ṭhal bawmte chenin an tân chuan hmuhnawm a tling. Nuihzatthlâk khawpin an pian a mawi lo va, an hmel han en erawh chuan an hlauhawmin en leh chakawm lo tak an ni. An vun eng a, an naupang lai aṭanga savun hruihrual an hren reng avangin chal mumal an nei meuh lova, an mit zim leh tung hret mai chu a rawng hle bawk. An aw lah chu a tumbu ei aw hlût mai a, han biak lah chuan thil pakhat sawi ngun deuh mai an nei a, chu chu Ioung tih a ni. Roman-hovin a ngaihna an hre lo va Hun (Han tia lam tur) tihna niin an hria a, chu hming chu an vuah a, an pu hlen ta a ni. Heng mite hi an ṭobul hria reng an awm lo va, khawchhak (Asia) aṭangin an lo kal tih chiah an hria. Pêm kual ṭhin hnam (nomadic tribe) an ni a, Danube leh Volga luikam velah te an pem kual ṭhin tih chu an chanchin hriat chhun a ni mai. Hun-ho chu Ramhuai leh Dawithiam thlah an ni tih chu an lar vena a ni a, Pathian an nei lo va, puithuna âtthlâk thil erawh an ngah hle thung.
Hei hi Hun-hovin Rome khawpui an tlawh hmasak ber ṭum a ni.
Attila chu tunge maw ni le? Attila pian leh murna hi hriat a ni lo. Danube lui kama lal pakhat fapa chu a ni ngei mai a. Khawi sakawr tawlailir pakhatah emaw chuan a piang ta ve ang.
Engpawh nise, khawchhak lam aṭangin a lo chhuak a, indo mi a hruaite chu Russia ram phaizawl ram sakawrte chi-ah an chuang a, sakawr zin hranpa an nei lo va, chumi nia an eitur sahel chu an ṭhutphah awmchhun a ni mai. An hnungah an nupuite, sam rimchhe uih vung vung mai, awm pharh duai mai, an mipate ang bawka hmel ṭihbaiawm takte chu an ṭhu fur mai bawk a.
Kum tam tak chhung chu Rome leh an thuhnuaia kûnte chuan Hun tih an hriat ringawt pawhin an ṭim ur ur ṭhin. Engtik niah emaw chuan heng mi hlauhawm te hian an in te an la rawn hal ang a, an thil hmuh apiang an rawn tichhe dawnin a nhria a ni. Chutih nâk alaiin thil rapthlak lo thleng tur chhinchhiahna a thleng chamchi bawk si. Kum AD 450-ah chuan Europe khawmualpui khawthlang lam chu lirnghingin a thing hrep a. Khawchhak lam kawlkilah simeikhu a lo lang a, âwkin thla a lem a, Rome khaw chungah thisen ruah a sur bawk an ti.
Hei ngawt pawh hi a rapthlâk tawh tehreng nen, thu thang pakhat a lo awm ta; “Attila leh a hote, Barbarian indo mi nuai ngá te chuan khawthlang lalram an run tih thawm a lo thang ta nih chu. Kaisar lal lian rengpui pawh a mut a tui thei ta lo a ni.
Attila naupan lai chanchin chipchiar kan hre lo. Chutih laia Barbarian hnam lo ho leh milian ho chuan an fapa te Rome-ah, finna zir turin an thawn fo ṭhin a. Attila pawh kum sawmpahnih a lo nih chuan a patea (Uncle) tân chuan mi hlauhawm tak a la ni dawn tih a lang ṭan tawh a. A pa a thih aṭang chuan a pa unaute chuan lal nihna an inṭawm mêk a ni. He mipa naupang, tum sang lutuk leh rorum zet mai hi Rome khawpuia lehkha zir turin thawn mai an duh ta a. A chhan chu Rome khawpuia nawm chenna leh hahdamna chuan sawi danglamin mi nêm, ngilnei takah a chhuah theih an beisei a ni.
Mahse Attila chu naupang danglam tak a ni a, mi ropui tur a ni tih hriat theihna amahah hmuh tur a awm. Latin chuan a lo tinêm lova, a tidanglam zo bawk hek lo.
Rome-a a awm chhúng hian Attila chuan a thiltum ropui tak mai chu a duang chhuak a. Danube-a a lo let leh chuan thiltum ropui tak neiin a lo kir ta zawk a ni. A chipuite chu indo mi an nih a hria a, anni hmang hian khawvel pumpui hneh a tum ta a ni. Tin, heng hnam ho hi a thu hnuaiah pumkhata a siam theih phawt chuan sipai rual ropui tak mai nei thei dawnin a inhria a. Chu chu thil nghahfak a ni ta bawk.
Kum AD 434-ah Attila chu Hun lal a rawn ni a, a unaupa Bleda nen lalna an inṭawm a. Mahse, a ú Bleda chu AD 445-ah a that a, chuta ṭang chuan a duh thuin ro a rel ta a. Saspian tuipui aṭanga Danube inkara Hun-ho zawng zawng hotu a lo ni ta a.
Kum reilote chhungin Roman Empire (Roman lalram) pawn lama Barbarian-ho zawng zawng lal chungnung ber a lo ni ta a. Vandal-hote, Osthrogoths-hote, Gepidae leh Frank-hote chu a thuhnuaiah a dah a. Tichuan, Germany leh Skuthia te a lalrama a siam hnuah Rhine luipui aṭanga China ram leh, Baltic tuipui aṭanga Danube thlengin a thuhnuaiah a dah ta a.
Chumi hnuah khawchhak lalram (eastern empire)-a hawi leh ta a, Emperor Theodosius-a ram ṭhenkhat a la a. Black Sea leh Adriatic tuipui inkar ram zawng zawng a run a ni ber e. Thrace te, Makedonia te leh Greek ram dangte runin khawpui sawmsarih ngawt a la a, a suasam a ni.
Theodisius-a chuan Attila hnenah inremna a dil a, Theodisius-a tâna zahthlâk leh tlawmthlâk tak inremna thu an thlung ta a. Emperor chuan Danube chhimlam ram zau tak a pek bakah kumtin chhiah tam tak a pek a ngai ta a ni.
Kum Ad 450-ah chuan khawthlang lalram (western empire) rún turin a inpeih ta a. Rome lalram, Gaul chu a run tum tak ni mah se, a thurualpui Frank-ho Visigoth laka pui tur angin a insawi daih thung a.
He lal ropui tak thupek hian chhun zan zawmin Asia aṭang te, Black Sea kam vel aṭang te chuan sipai chi hrang hrangin Danube an pan ta chur chur mai le. Heng indo mite hi sakawr chungchuang sipai (cavalry) an ni ber a. Hetih hun lai hi chuan indo khawl kal chak ber chu cavalry hi an ni.
Attila chuan Rhine luipui a rawn thleng a, Frank sipai ṭhenkhatin an rawn zawm ve a. Rahbeha awmte chhanchhuaktu a nih thu a puang a, tin, amah zawm duh apiang chu hlawkna a hmuh apiangah chanvo siamsak a tiam a. amah dodaltu apiang chu sawisak, tih retheih, pawngsual, in leh lo halraksak leh thah buaih buaih a tiam bawk. Khaw ṭha leh ṭha lovah pawh Attila chuan a thutiam a hlen ṭhin.
German Barbarian-ho chuan hel hovin an lo lawm a, an khawpuite chu a zuahsak a. Hmeichhia leh naupangte pawh an him. Burgandians leh Salian Franks-hovin an lo dodal a. Chuvangin Worns te, Spires te, Mayence khawpiu te chuan halral vek an tuar a. Basle te, Strassburg te, Besancon te, Arras te chu Hun-ho hmaah chuan an tlu phawk phawk mai a ni.
Hemi hnu hian Attila chuan kulh nei khawpui, Metz chu a hual leh ta a. Hun-ho hi tualchaa indo ralah chuan hneh rual an ni lo va; mahse, kulh nei khawpui chu tihngaihna an hre lo. An beih ngial pawhin tihngaihna an hriat tak loh avangin Attila chuan kalsan turin thupek a chhuah ta a.
Ni reilote hnuah Metz kulh bang a chim tih an hre leh ta a, he khawpui hi Easter zanah an bei ta a, Biakinah lutin maicham te leh thilsang an tichhia a, khawvar ruala an chhuahsan chuan he khawpui hi a kang vap huam mai a ni.
Metz khawpui chanchin rapthlâk tak hi a thang chak êm êm a. Rheims khawpui an va thlen chuan luahtu mihring an awm tawh mang lo. Mi tlemte, sakawr chung chuang sipaite chuan huaisen takin an lo do va, awlsam takin an hneh a. Attila chu khawpui chhungah a lut a, Bishop leh vengtu lo awmte chu an sat hlum hmiah hmiah mai a. Biakin chhunga rangkachak leh thil hlu tinrengte chu la mai turah an inngai tawh a. Mahse, Attila chuan kawngkharpui a thleng dawn chauh tihin tukverh kawngkharte chu anmahniin an rawn inhawng suau mai a. Maicham aṭang chuan aw rapthlâk leh mak zet mai a lo chhuak a. Attila, hlauh reng hre ngai lo chuan a vawikhatna atân hlauh a hre ve ta le. Hun-ho chu baklengin an tlanchhe ta chiam mai a ni. Puithu ngang an ni a, Kristianho Pathian aw hre taah an inngai a, chu khawpiu chu an tlanchhiatsan ta a ni.
Metz khawpui a suasam aṭanga ni sawmhnih pathum hnuah Attila chuan Orleans a hual leh ta a.
Orleans khawpui hian kulh thar rinawm zet mai a nei a, kulh chhúng aṭangin huaisen takin an lo do va. Thla hnih lai an hual hnuah, kulh bangte pawh a khi ṭan tawh tihah chuan Roman sipaite chu kawlkilah an lo lang ta a. Roman General Aetius-a leh Visigoth lalpa Theodoric te chu Hun-ho do turin an lo thawk ta a ni.
An kulh beih lai bansanin Attila leh sipaite chu hmun remchangah an insuan a. Roman-ho leh Visigoth-ho chu Chalon phaizawlah an lo nghak ta a. He hmunah hian indona rapthlâk tak mai a lo thleng ta a ni.
Hun sakawr chungchuang sipaite chuan, a rapthlâk thei ang bera auvin, an hmelma intel ruh tlatte chu an bawh ta a. He indonaah hian Hun sipaite huaisenzia leh an rorumzia a lang chiang hle a, khawvel chanchin ziahnaah pawh an hmingthan phah hle mai. Mahse, anmahni ang bawka huaisen Visigoth sipaite chuan an lo dang ding a. Chuti chung chuan Hun sipaite chuan hma an sawn tho va, Theodoric-a chu an that a, Aetius-a sipaite chu an kehdarh ta a.
Barbarian lal Attila chuan khawvel ram zawng zawngah ro a rel dawn a ni maiin a lang tawh. Chutah Theodoris-a fapa Thorismund-a hovin Visigoth-ho thinrim chu an rawn thawk leh a, an lalpa phuba lâk ngei tumin an rawn nawr leh ta a. Phaizawl chunga tlang pawng aṭangin tha tharin Hun-ho chu an nawr ta a. Hun-ho chu an hnungtawlh a, Atilla chu indona aṭangin a tlanchhia a, a hote chuan an zui a. An thuam phur tawlailir dahkhawmnaah tlanin, tawlailirin an inhung a, hetah hian ral raih thlenga ṭan tumin ṭan an khawh ta a. Nung chunga inmantir an tum bau lo.
Rome lalram tluchhe mek chu Visigoth-ho huaisenna avangin a him ta rih a. He Chalons indonaah hian minhring 2,50,000 (nuai hnih leh singnga) an thi a, khawvel chanchina indona rapthlâk, hriatreng hlawh berte zingah a tel phak a ni.
Attila chuan Roman-ho chu a lo nghak na a, nghahchhuah tur an awm ta lo. General Aetius-a chuan a Roman thluak a vawrhvir a, Visigoth-ho tawlh bo a phal ta a ni. Tin, Hun râl hlauh tur a bo chuan Roman-ho tan Visigoth-ho hi phurrit an ni nghal mai thei bawk ang.
Hnehin awm mah se Hun sipaiho tan chuan rallâk sum leh hausaknate chu hnehna a ni mai a, Attila tân erawh chuan tlawmthlâk a tling thung a. Danube-ah an kir a, rangkachak te, lunghlu leh thilhlu tam tak an phur hawng thur thur a.
Chalon indona aṭang hian Atilla chuan til thar tam tak a zir chhuak a. A sipaite chu Rome-ho angin ṭha takin a thunun tur a ni, tin, roman-hovin an sut hleih theih loh ang kha zir chhuah a duh bawk. Tin, khawpui kulh sut chimna tur khawl a mamawh tih a hre bawk.
Tin, kristianna inleh mai chu finthlâkin a hre bawk. Kristiana a inleh chuan Biak ina aw a hriat, a hlauh êm êm, kristiante Pathian chuan a pui tawh ang. Chu bâkah, kristian Bishop-ho, ralthuam tel lova lo chelh ding ṭhin tute kha a hlau tawh lo vang. amah lo dan tum Bishop-hote chu an hrawkah a zai bung mai ṭhin tak na a, hlauhna mak takin a man ṭhin niin a lang.
Engpawh nise, Rome lalram ropuina chuan a rilru a luah reng a, chu hmunah ngei mai chuan Attila Lalram din a duh a ni.
Danube-ah khawpui a din a, a sipaite zirtir turin Roman officer a ruai a, indo a zirtir ṭhin a. Chalon indona aṭanga kum khat pawh a ral hmain Attila chuan a sipai samruk te, lalte leh a general-te hruaiin Rome leh Italy panin a thawkchhuak leh ta a.
Italy luhna kawnga kulh nghet bera an sawi, Aquilia chu an bei a. He khawpui hi râlin an lo hual fo tawh a, an hlawhtling ngai lo. Mahse, he khawpuia mite hian Hun-ho chu namen lovin an hlau thung a ni.
Khawpui kulh bang a rinawmin a nghet a, an buh inte chu a khat ṭha a, khawchhúngah tuihna ṭha tak a awm bawk. Rei tak an beih hnuah Hun-ho chuan an dawhtheihna an hloh ṭan ta a, chutih laiin hrileng tuarin an damlo nasa ta mai a. Attila pawhin kalsana, kal mai a rilrûk tawh a. Mahse, ni khat chu, kulh bang aṭangin kanghlai nu pakhat hian a note la thlâwk ṭha hlei thei lote chu chhawmin a rawn thlawh chhuah pui a. Attila chu puithu ta ngang a ni a, savate hian leirawhchan leh a charna te chu a chhe dawn tih hriatin hrilh lawkna an rawn pe niin an ngai a. Nasa taka kulh beih leh a tum ta bur mai a ni.
Hun-ho chuan tha tâwp chhuahin kulh bang chu khawlin an chhu leh ta a. An thin a rim tawh a, thisenin an tuihal tawh bawk a, tuma tih chhiat theih loh kulh bang chu a tlu ta duai duai mai a ni. Tuilian tawlh dul dul ang maiin mi eng (tellow)-ho chu khawpuiah an tawlh lut hum hum a. Attila pawh Aquilia kawtthlerah nuam ti takin a vei vel a, chutih chhungin Hun sipai rual chuan khawpui chu an rawk chiam a. Kawtthlerah te chuan hnehna hla an sa rual ṭhuau ṭhuau mai a ni.
Hun sipai rual chu Rome khawpui panin an kal zel a, khawpui leh khaw te deuh an luhna apiang mai chu a lo ruak huai zel ta mai a. Mihring leh ran hmel hmuh tur a awm lo va, an thlaite tichhiain an tlanchhiatsan vek zel mai a lo ni.
Roman General Aetius-a chuan Italy nipui khawlumin Hun-ho a sawisak chauh hn6ep hnuah chauh beiha, chatuan atâna nuai bo tumin rem a ruat a lo ni a. Tin, Hun-ho pawh khawlum tuar ngai lo an ni bawk a. Khawsik leh kawṭhalo a leng nasain an damlo nasa hle. Sipai rual chu hmantlâk lovah an chang mai dawnin a lang ta a. Aetius-a leh sipaiho hmel hmuh tur awm bawk hek suh.
Rome Emperor, Valentine-a chuan Aetius-a chu a ring zo lo va, chuvangin Pope Leo-a hnenah a kal a. Pope chu Attila hnenah va kal a, inremna va zawnpui turin a tir ta ngawt a.
Hetih lai hian a mite damlo nasa hle mah se Attila chuan nghah reng a ngam tawh lo va, Rome khawpuia luh thuai a tum mêk bawk.
Nikhat chu, vengtu sipai enthlatu a dahte chuan sipai pawl lo kal an awm thu an rawn sawi a, Attila chu a hlim hle. Aetius-a chuan a sipaite hruaiin a rawn bei dawnah a lo ngai a. Tun ṭum chu Aetius-a leh a sipaite nuai bovin Rome khawpui a lut ang a, Italy ram pumpui a nei thei tawh ang. Rang takin a sipaite chu indo turin a in zarpharhtir a, luikam aṭangin lo nghak a.
Mahse sipai rual lo kalte chu sipai azawnga mak ber an ni awm e. Puithiam kawrfual varh ha, khabe hmul var vo mai hian a rawn ho va, a hnungzuitute chuan kawrfual sendang an ha zuar bawk a. An lo kal hnai zel a, thu chham sawi rual ri an hre ta a. Hun sipai rual chu an ngawi ṭhup a.
Lui kamah chuan sipai rual mak takte chu an ding a, thu an la chham rual ṭhuau ṭhuau bawk a. A vara inthuampa leh Attila chu reife an in en ran mai a. Thawklehkhatah Attila chuan ring zetin, “Tunge i nih?” a ti tuar a. Chuveleh thuchham chu a tawp a, an hotu pa chuan “Leo” tiin a chhang a.
Attila chu a tim chawih a, chutah lui a daikai a, Pope bulah chuan a va kal a. Chuta an inbiakna chu tumahin an hriatpui ta lo. Mahse, Attila chu hnara khawn ang maiin a inher vut a, lui a rawn daikai leh a, ṭial ruai hian a hote chu thu a pe a. Sipai rualte chu an inher a, hmar lam panin an hawng ta nguai nguai a, Italy ram an chhuahsan leh ta a ni. https://ekhai.com
Thisen chhuah lova inremna chuan Rome khawpuiah hlimna nasa tak a thlen a; mahse, Aetius-a erawh chuan a tuipui vak lo. A hmelma pa rilru chu a chhuidawn thiam tlat. ‘Thisen chhuah lova a kir ta mai kha inchhirin a lo let leh ngei ang tih a ring a. Chu chu a dik bawk, reilote hnuah thuthang rapthlâk tak “Attila chu Rome run turin a inpuahchah leh ta,” tih thawm a lo thang leh ta ngei a. Mahse, rei vak lo hnuah Attila thih thu chu a lo thang leh ta a, emperor pawh a mut a tui leh thei ta a.
He tichhetu rapthlâk tak hi engtia mual liam ta mai nge a nih le? Khawvel hmelhmang rawn thlak danglam mai tura a lan laiin ‘ngati nge fam a chan tak mai le?’
Attila chu Danube-a a lokir leh khan a chite leh a fapate chuan Italy an chhuahsan leh ta mai kha an hrethiam thei lo va. Tin, a thuhnuaia kun ṭhin German lal ṭhenkhat an hel zui ta bawk a. Tichuan, a laka hel hote chu râwng zetin a sawisa a, lal eng emaw zat chu an chhungkuaa thah pawh a nei a.
Vawikhat chu German lal chhungkaw pakhat inah a lut a, nula pakhat IIdico-i chuan ṭhingṭhiin a pa leh a nuṭate chu zuah turin a lo dil a. Chu chuan Attila rilru khauh tak chu a tinem chhete lo va. A nu leh pa leh a nuṭate chu nula mithmuh lai chuan a thahtir a. Mahse, IIdico-i chu a hmelṭhatna chuan a chhandam a. Attila chuan ama tân a hauh ta hlur a. Kum sawmruk a ni tawh a, a vawithumna atân Rome ram run turin a inuahchah mek bawk. Mahse, a vawi zali (400)-na atân inneih ruai ropui tak a buatsaih leh ta a ni.
Asia leh Europe khawchhak lam lal tam takte chu mi lawm turin an lo kal a. Thilpek tam tak an rawn phur hlawm a. Nilengin mo lawmna ropui takin an hmang a. attila chuan a eiin a in nasa hle mai, a sirah chuan hlau leh ngawi rengin IIdico-i chu a ṭhu reng bawk a. Zan a lo thleng a, Attila chu a nupui thar nen hahchawl turin a inah a lût ta a.
A tukah khua a var a, Attila hmel reng a lang ta lo va, chhunlai thlengin an nghâk a. a general-te an ngaih a ṭha ta lo va. kaihthawh tumin kawngkhar an kik a; mahse, chhângtu an awm lo. Kawngkharpui chu vawi tam tak an chhut hnuah a inhawng thei ta a.
An va luh chuan sahmul puan vár chungah, thisen bual nguaiin Attila chu ruakin an va hmu a, a lo thi der tawh nghe nghe a. A ei tam luat leh a in tam luat tuar lovin, thisenzâm puakkeh vangin a thi a lo ni a.
Kilkhatah chuan, hlauh lutuk vanga ṭawng pawh ṭawng thei lovin IIdico-i chu a lo bawk phek reng bawk a.
Hun lal ropui, Attila chu a thi ta. A hming ringawt pawhin Kaisar lal ropui a tikhur ṭhin kha a ni a, tunah huan a awm ta lo.
Nilengin a ruang chu a bûkah an zalh a, lalho ngunhnam leh lallukhum a chhuhsak te, Biak in Thianghlim aṭanga a lak thil hlu chi tinreng chu a bulah an dah rui mai a.
Thlân zau tak an lai a, an thlân laiah chuan Attila leh rohlu tam tak an chhûng lût a. An pu chawimawi nana an nunna pe mi pali te nen chuan an phúm za ta a ni.
He, pa eng pip pep, pa te tak te, a hun lai khawvela mi hlauhawm ber, khawvel changkang zawka mite hlauhhlawpa siam ṭhintu hian Hun hnam a tiropui a. Hun hnam an hmingthan phah bawk. Rome lalram leh a pawn lam a mite pawh, Attila chanchin hre tawh phawt chuan a ṭihbaiawmzia chu hahipin an sawi ṭhin ngei ang.


text:
Supply Minister Pu John Rotluangliana chuan zawhna dang chhangin YMA leh Mizoram Consumers Union te nen \ang tlangin, Gas tihchingpen leh Black-a zawrhchhuahte nasa zawka do tum a ni, a ti a, ‘Gas chungchang hi Dealer te leh Company te indawrna a ni a, Gas a harsat chuan Sorkar a inrawlh a, tunah pawh Petroleum Minister te Sorkar chuan dawrin IOC hotute pawh Gas tam zawk Mizoram tana pe tura ngen an ni,’ a ti. Hemi chungchang hi sawi belhin Chief Minsiter Pu Lal Thanhawla chuan ‘India ram Gas mamawh zaa 75-80 vel chu ram pawn lam a\anga chawkluh a ni a, Mizoram tih loh state dangahte chuan Gas a harsatin Sorkar an dem ngai lo a, Company leh Distributor te an nawr zawk \hin a ni,’ a ti bawk.
Friday, 11 July 2014
Sorkar laipui in ruahmanna a siamfel hma chuan Mizoram-ah Food Security Act hmang theilo.
Supply Minister Pu John Rotluangliana chuan zawhna dang chhangin YMA leh Mizoram Consumers Union te nen \ang tlangin, Gas tihchingpen leh Black-a zawrhchhuahte nasa zawka do tum a ni, a ti a, ‘Gas chungchang hi Dealer te leh Company te indawrna a ni a, Gas a harsat chuan Sorkar a inrawlh a, tunah pawh Petroleum Minister te Sorkar chuan dawrin IOC hotute pawh Gas tam zawk Mizoram tana pe tura ngen an ni,’ a ti. Hemi chungchang hi sawi belhin Chief Minsiter Pu Lal Thanhawla chuan ‘India ram Gas mamawh zaa 75-80 vel chu ram pawn lam a\anga chawkluh a ni a, Mizoram tih loh state dangahte chuan Gas a harsatin Sorkar an dem ngai lo a, Company leh Distributor te an nawr zawk \hin a ni,’ a ti bawk.
Latest News
Sports Complex sawiho
Serchhip District Sports Committee (SDSC) leh Serchhip District Football Association (SDFA) Office Bearers te chuan Pathianni khan inkawmh...
-
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ...
-
Minority Scholarship chungchanga hriattur te - Laldinpuia
-
Nimin khan Power & Electricity Department hnuaia chhimlam enkawltu Lunglei Power Circle (LPC) hnuaia Engineers-te chuan Tourist Lodge ...


text:
Mizoram Presbyterian Kohhran hnuaia Committee sang ber, Synod Executive Committee Vawi 273-na, ni thum chhung awh tur chu vawiin (June 5, 2018) chawhma dar 10:00 atang khan J.M. Lloyd Hall, Synod Office-ah an thu tan a, member 159 atangin 132 an kal thei a ni.
Committee Meeting hi Rev. F. Lalrinnunga, Synod Moderator-in a kaihhruai a, Synod Recretary report te, Finance Officer report te leh Audit Report te ngaihthlak a ni a. Annual Statement of Account thlirho a ni bawk. Hemi zawh hian Committee member ruat thar leh inthlakna hun hman a ni.
Synod Secretary hnen atangin India ram khawpui hrang hranga Kohhran din chhan kohhran mite hnena chiang zawka hrilhfiahna thawn chhuah thu te, Synod hnuaia hun puma thawkte zuk leh hmuama inthiar fihlim tura ngenna pek an nih thu te, Rev. Lalramliana Pachuau chu kum 2018 – 2022 chhung Serampore Council Member atan ruat a nih thu te, Beihrual kum 100 tlin lawm huna chhiar tur Kohhran tina thawn a nih thu te, kum 2018 MLA Election pual leh kan rama zu leh ruihhlo hluar lutuk a lo reh theih nan ram pum huap tawngtai rualna neih thu te, Synod aiawha Inkhawmpui hrang hranga palai intirh thu te, Synod Service Board in a ngheta thawk tur leh Contract a thawk tur a lak thu te, Rev. C. Sangliana, Thuampui chu April 2018 atang khan Mizoram State Cancer Institute, Zemabawk-a Chaplain hna thawk tura lak thu te, Rev. R.L. Sawta chu 3rd IR Battalion, Mangaldai, Assam-a Chaplain atan rawih chhunzawm a nih thu te, Tripura Synod (Provisional) nena thawhhona thuthlung ziah fel thu te, PCI Assembly vawi 43-na Fiangpui Kohhran, Haflong, Biateram Synod a neih thu te, SEC 272 leh 273 inkarah Synod Relief fund atangin harsatna tuar mi hrang hrangte hnenah tanpuina Rs. 6,74,000/- pek a nih thu te, SEC 272 leh 273 inkarah RC 469 leh RL 404 pek a nih thu te ngaihthlak a ni.
Tuntum SEC a thurel tur chhawpchhuah langsar deuh te chu – Chhiat ni that ni kaihhruaina enthat rawtna te, Mizo Bible chang zawn awlsam zawka chhut chungchang te, Barak Area enkawl dan enthat chungchang te, MIMER (Falkawn) chheh vela ram/in hmun lei rawtna te, KJP Assembly nena thawh hona tihtawp thu leh Jowai Presbyterian Kohhran-in thawh ho an duh chungchang te, M.L.A. General Election thuchah chungchang te, Secular College din dan tur ruahmanna te, HIV/AIDS do kawnga hmalak dan te, Unique ID leh pan card neih dan Trust Deed siam te, Hyderabad-a Guest House sak chungchang te, Synod Mission Board Pastor-te Pay chungchang te, Doctor Specialist post zat chungchang te, Co-ordinator post ruak hnawhkhah chungchang te, Jail-a Sakramen theh chungchang te, Pay Anomaly Committee Report te, Synod Pay Commission Preliminary Report te, India ram Kristiante tihduhdahna hluar zel awareness neih chungchang te, Naupang nun kaihruai thei tur Cartoon siam chungchang te, Synod Social Front Inkaihhruaina enthat dilna te, Presbyterian English School Manual enthat chungchang te, Synod Mission Board Service Manual enthatna te, Synod Service Rules enthat thu te leh thil pawimawh chi hrang hrang te an ni.